
Introducere 


Aceasta este o carte care te învaţă să 
(îţi) pui întrebări. Stabilirea unui psihodiagnos- 
tic corect permite „tratamentul” adecvat, „pasti- 
lele” potrivite. TU eşti cel care va decide cui, 
când, cum și de ce este nevoie să fie prescrise. 
Mai exact, psihologul clinician este cel care 
poate folosi aceste „pilule”. Le recomand şi 
celor interesaţi de psihologie, de dinamica inte- 
rioară colorată de contextele experienţiale. Ad- 
ministrate corect, efectele nu vor întârzia sa apară. 
Cum se administrează? Mecanismele sunt urmă- 
toarele: 


- Să citeşti cartea. Te gândeşti că este un 
truc de marketing, nu-i aşa? Te las să afli sin- 
gur. Cert este că domeniul clinic nu este neapă- 
rat o călătorie spirituală în care pleci cu o pere- 
che de jeans, câţiva lei şi dorinţa de a te re-găsi. 
Practica clinică necesită o bază. Teoretică. Pro- 
babil că ai tot răsfoit tratate. Bine ai făcut. 
Acum le vom traduce. În relaţia cu pacientul, 
căutăm împreună cu acesta nuanțele care dau 
notele particulare şi uneori definitorii ale simp- 
tomatologiei, însă este nevoie ca tu să fii fami- 
liarizat cu ele, pentru că altfel te-ai pricopsit cu 
un risc mare de a nu le recunoaşte. 


Acum, citind această carte, vei face asta. 


Vei învăţa să te orientezi în domeniul clinic, să 
te împrieteneşti cu conceptele psihologice, să 
cunoşti fiecare piesă a puzzle-ului patologiei 
psihice. Mai mult, ori de câte ori te întâlneşti cu 
anxietatea, de exemplu, te poţi întoarce la acest 
ghid să îţi reaminteşti în ce combinaţii are ten- 
dinţa să intre şi cu cine face casă rea. 


- Ai în faţa ta toate piesele. Una este an- 
xietatea, alta furia, cealaltă simptomatologia so- 
matică. Ce faci cu ele? Păi, exact ce fac eu acum. 
Îți pui întrebări. Cât mai multe. E ca şi cum ai 
desface un conţinut bine împachetat pentru a 
ajunge la esenţă sau la miez, cum preferi. Sco- 
pul? Să cunoşti mai bine dinamica simptomelor. 
De fapt, este singura modalitate în care poţi să 
pătrunzi în Universul pacientului, reducând ris- 
cul interpretărilor. Altfel, într-o experienţă trun- 
chiată, incompletă, eşti mai mult în iluzie. Aşa 
vei putea decripta tipul de relaţie dintre simp- 
tome, ceea ce te va ajuta să le validezi şi să inte- 
legi dinamica bolii. De multe ori vei descoperi 
existenţa altor simptome de care poate nici pa- 
cientul nu este conştient. 


Să privim acest scenariu drept exemplu: 
Maria îl acuză pe Gigel că o înşeală cu Tănţica. 
Dovada incriminatoare — lungul şir de telefoane 
depistate în istoricul apelurilor. Prin urmare, la 
prima vedere, Gigel este „traducătorul”, Maria 


este „tradusa”, iar Tănţica este... Analizând mai 
amănunţit în prag de seară, cu sau fără concur- 
sul celor de la „Trădaţi în dragoste”, situaţia se 
schimbă. Gigel rămâne „trădătorul”, iar Maria 
îşi păstrează şi ea statutul de „tradusă”. Tănţica 
este promovată însă la rangul de „consilier”, ca 
fiind cea care aranja întâlnirile domnului Gigel 
cu... Vasilica. Ia uite! Un nou personaj. La femme 
fatale! Te-ai pierdut? Din citit poţi să te opreşti, 
dar cu pacienţii nu este aşa de simplu. Dacă te 
limitezi la nivelul aparenţelor, fără să ajungi la 
esenţă, riscul de eroare psihodiagnostică este mare. 


Complexitatea simptomelor te poate de- 
ruta şi atunci trebuie să îţi pui întrebări pentru a 
clarifica în ce context au apărut, cum se mani- 
festă şi se întreţin. Trebuie să afli dacă există 
vreo „Vasilica” în peisaj şi ce rol sau semnifica- 
ție are în ecuaţia de viaţă a pacientului. 


Hai să încercăm altfel. Managerul unei 
firme proaspăt intrată în top 100 nu mai poate 
să doarmă. E activ toată ziua, face şi desface, 
nimic nu se mişcă în firmă fără el. Eficienţa la 
locul de muncă bifată, adaptarea socială bifată, 
insomnia bifată, plus un ulcer încăpățânat. Con- 
cluzia la prima vedere: nivelul de stress ridicat. 
Are nevoie să se relaxeze. Îl învăţăm nişte teh- 
nici de relaxare. 


cu M. EMINESCU ASI| 


一 一 一 ~ 一 


Lipseşte ceva? Sigur că da. Depresia mas- 
cată. Ca să o descoperi, aveţi nevoie să înţele- 
geţi, tu şi pacientul, în ce fel aceste simptome se 
întreţin şi ce anume acoperă ele, care este sen- 
sul lor în viaţa clientului. Tehnicile de relaxare 
singure sunt ineficiente. Golul rămâne. În acest 
caz, golul se numeşte depresie. Ca şi cum ai 
pune un bandaj pe o rană infectată. Ghici ce se 
întâmplă în acest caz! 

E roşu! Ai orbit?! Domnule, oamenii ăş- 
tia dorm la volan! Parcă s-au închis toate par- 
curile şi nu mai au unde să caşte gura. Când 
trec de intersecție... Unde te grăbeşti? Se dă un 
premiu pentru cine ajunge primul? Trebuie să 
găsesc un claxon mai puternic! La birou, nici 
nu am ajuns bine şi mă cheamă „Domnul Şef”. 
Bineînțeles, o cerere stupidă, ca toate celelalte. 
Nu are rost să mă cert cu el... Ca de obicei, 
zâmbesc şi ies. Unde a ajuns țara asta! Merită 
să îi spun câteva, dar oricum nu pricepe ni- 
mic... O să văd cum o rezolv. Ce zi cumplită! Şi, 
ca să fie tacâmul complet, fii atent! Ajung aca- 
să. Ghici unde este EA? În duş!!! Păi e nor- 
mal?! La ora aia se face duş? Să vezi ce i-am 


făcut... 


Furia. Poţi să îi alegi o culoare asortată, 
caracteristică? Este la fel cu aceea a rochiei care 
scoate orice femeie din dificultate, nu-i aşa? 
Furia reprezintă una dintre emoţiile umane fun- 
damentale. Face şi ea parte din familia frustră- 
rii. Nimeni nu devine furios peste noapte. Este 
nevoie să acumulezi multă frustrare, tristeţe, 
anxietate, vulnerabilitate, culpabilitate sau frică. 
De obicei, furia este cireaşa de pe tort. O com- 

parafie ironică, ştiu. Tort sau colivă. Furia se 
naşte atunci când libertatea moare, 

Lipsa spaţiului personal psihologic şi a 
reperelor conduce la lipsa identităţii personale. 
Ca să evolueze, orice persoană are nevoie de 
provocări. Este greu de imaginat creşterea per- 
sonală în condiţii de perfect confort psihologic. 
Este nevoie să ieşi din starea de „dolce far niente” 
pentru a vedea ce poţi, cine eşti şi ce poţi de- 
veni, ce îţi place, ce te reprezintă, ce alegi să fii. 
Spunea cineva inspirat că la umbra copacilor pu- 
ternici, umbroşi, nu creşte mai nimic. Limitarea, 
constrângerea, dependenţa, sabotarea sunt pattern- 
uri pe care persoana le învaţă din relaţiile funda- 
mentale prin identificare sau contraidenti ficare. 


Ulterior, există şanse mari să le înveţe 
atât de bine, încât le va introiecta şi repeta. „Nu 
ai voie acolo!”, repetat aproape obsesiv de ma- 
mă, se va transforma în autolimitare. „Dacă nu 
aş fi eu, ar fi vai de capul tău!” va conduce la 
„încoronarea” posesorului de cap cu o ditamai 
dependenţa. Dependenţă de alcool, droguri, per- 
soane, toate la un loc sau numai una. Și tot așa. 


Cum recunoșşti furia? 


Furia este o emoție care, odată ajunsă în 
conştient, se transformă în sentiment exprimat 
prin manifestări comportamentale care nu trec 

neobservate. Din acest motiv, modul de expri- 
mare a furiei este modelat de cutumele sociale, 
de interdicțiile familiale, de comportamentele 
învăţate. Este mai dezirabil social să fii anxios, 
decât furios. Furia este taxată cu respingere, 
rejecţie, excludere, abandon. Furia este uşor de 
recunoscut de cei din jur, dar uneori destul de 
greu recognoscibilă de către persoana în cauză. 
Am spus de „recunoscut”. 


Există o diferenţă între ceea ce persoana 
conştientizează şi ceea ce recunoaşte. Emoţia 
conștientizată devine sentiment, Pe de altă par- 
te, recunoaşterea implică acceptare. Conştienti- 
Zarea singură nu vindecă și rareori face minuni. 
Doar defrișează terenul pentru a face loc accep- 
tării. Ca şi cum ai fi găsit un teren, la un preţ 
convenabil, e drept, şi te și hotărăşti să înalţi 
ditamai vila cu trei etaje pe el. Dacă totuşi e 
mlăştinos, calcaros? Ai rămas Si fără vilă şi cu 
banii pierduţi. Proastă investiţie. 


Pe de altă parte, este greu de crezut că o 
persoană importantă pentru tine, încărcată cu 
bagaje emoţionale, multe, masive şi deloc con- 
fortabile, va accepta să locuiască într-un cort 
instalat pe un câmp plin cu buruieni. Este nevo- 
ie să pregăteşti terenul, să ai răbdare să îl cu- 
noşti, să îi afli potenţialul, înainte de a construi 
locuinţa potrivită. 


Uneori va fi necesar mai mult timp, va 
trebui să sapi mult pentru a construi o fundaţie 
solidă. Se poate să descoperi tot felul de gunoa- 
ie pe acolo, dar cine nu are propriile deșeuri? 
Este posibil să găseşti şi o comoară, un adevărat 
tezaur, cine ştie? Vei fi în postura de a alege ce 
să faci cu ele. Le arunci, le găseşti o întrebuin- 
tare? Cert este că „Acceptarea” are nevoie de o 
construcţie solidă. Nu se instalează peste noapte 
oriunde este vreun colţişor liber. În psihologie, 
această construcţie care deschide porţile, uşile, 
ferestrele, pentru a accepta experienţele în tota- 
litate, se numeşte înţelegere, acceptare şi inte- 
grare. Dacă înţelegerea se realizează numai la 
nivel cognitiv, nu şi emoţional, persoana nu 
poate integra şi accepta în totalitate experienţa. 
În: concluzie, din cauza stiginatizării sociale, 
oamenii au dificultăţi în conştientizarea furiei, 
care pune bazele înţelegerii, acceptării, integră- 
rii şi sublimării, convertirii furiei în comporta- 
mente hrănitoare, stimulative. Aşa cum am mai 
precizat, este mai dezirabil social să fii anxios, 
decât furios. 

În practica clinică şi în psihoterapie, de 
cele mai multe ori pacientul accesează furia 
abia după ce a exprimat şi integrat frica şi cul- 
pabilitatea. Responsabile în mare măsură pen- 
tru aceste comportamente sunt miturile şi cre- 
dinţele colective. Este acceptabil pentru un co- 

pil, chiar devenit matur (cel puţin conform valo- 
rilor vârstei cronologice), să îi fic frică de părin- 
ţii hiper-autoritari, să se simtă vinovat pentru că 
performanţele şcolare sau profesionale nu erau 
pe măsura expectativelor celor din jur, dar nici- 
odată un descendent al unei familii „ideale” nu 
are voie să fie furios pe cei care i-au dat viaţă. 


Mai mult, ulterior, deplasează acest pat- 
tern în relaţia cu şefii sau cu alte persoane din 
viaţa lui care joacă un rol parental. Astfel, se 
naşte şi se exprimă executantul. Priveşte în in- 
teriorul sau/şi în exteriorul tău şi poate îl vei 
observa. Se conformează cerinţelor din exterior, 
dar nu vede, nu aude, nu percepe, nu simte, nu 
acţionează spre satisfacerea propriilor nevoi. 
Societatea românească este specialistă în crea- 
rea executanţilor ineficienţi. Sunt cei care se 
conformează, care nu îşi dau voie să se expri- 
me, care nu îşi pun întrebări şi doar execută fără 
pasiune, fără implicare. Pentru că aşa TREBU- 
IE. Preţul? Furie, multă furie. Vestea bună este 
că tot acolo se găseşte un uriaş potenţial creativ 
ce aşteaptă să fie descoperit şi exprimat. 


Însoţită sau nu de suport verbal, furia se 
exprimă corporal. În situaţii în care persoana se 
simte ameninţată, trădată, înşelată, rănită, cel 
care reacţionează primul este corpul, adoptând 
„ținuta” sau „echipamentul fiziologic” adecvat 


15 


pentru luptă sau pentru fugă. Un „echipament 
fiziologic” dotat standard cu multiple „accelera- 
toare”. Astfel, pulsul, ritmul respirator, vocea 
sunt turate la viteze şi intensităţi mari. Tot cor- 
pul este tensionat. O persoană furioasă are ten- 
dinţa să vorbească din ce în mai tare, în timp ce 
corpul adoptă posturi ostile. 


Paul Ekman, specialist în psihologia ex- 
presiilor faciale, a emoţiilor şi a comportamen- 
tului simulat, susţine că durata manifestării fizi- 
ce a emoţiilor depinde de forţa acestora, variind 
între jumătate de secundă şi patru secunde, cu o 
medie de două secunde. În cazul furiei, Ekman 
descrie o serie de gesturi faciale: sprâncenele 
trase în jos, având colțurile interioare aproape 
de nas, pleoapele inferioare tensionate şi cele 
superioare ridicate, ochii „holbaţi”, larg des- 
chişi, parcă împing sau susţin sprâncenele ce 
par că alunecă în jos (cum altfel?). Buzele sunt 
încordate și lipite, astfel încât conturul lor se 
reduce.! 


Rădăcinile furiei 
Furia are un partener permanent, adevărat 
crampon. Există şanse destul de reduse să o gă- 


l Apud. Paul Ekman, Emotions revealed: recognizing faces and 
feelings to improve communication and emotional life, Times 
Books, 2003, New York. 


16 


seşti fără el. Să facem prezentările! Partenerul 
se numeşte Negativism, zis şi Perspectivă nega- 
tivă asupra vieţii. În compania lui, lumea este 
percepută ca fiind ostilă şi amenințătoare. Ce se 
află în profunzime? Cum s-au cunoscut? Este 
simplu. Întâlnirea a fost mijlocită de stima de 
sine, nu oricare, ci cea slăbuţă, filiformă. Nu te 
lăsa influenţat de aparenţe! În realitate, stima de 
sine slăbuţă sau scăzută, cum preferi, nu este 
deloc lipsită de „puteri”. Dimpotrivă. Nucleul 
furiei este stima de sine scăzută. O persoană 
care are o imagine despre sine puţin favorabilă, 
care crede, conştient sau nu, că este lipsită de 
valoare, că nu este capabilă, dezvoltă diferite 
mecanisme psihologice cu rol de apărare prin 
care îşi gestionează furia. Concluzie: ai o părere 
proastă despre tine? Nu-i aşa că asta te scoate 
din minţi? Fii atent! Îţi sunt cumva cunoscute 
aceste mecanisme? 


Reprimarea 

Împietreşti în faţa şefului, numărul cuvin- 
telor din vocabularul propriu scade proporțio- 
nal cu viteza luminii, până ajunge exact la nu- 
mărul acela de grade Celsius la care îngheaţă 
apa. Ca urmare, iți este practic imposibil să 
mai Spui ceva. Care punct de vedere? Nu ai cu 
ce să susţii nimic! 


Îţi reprimi furia, o înghiţi. Pentru un timp. 
După care, la un moment dat ai posibilitatea să 
„regurgitezi” comportamental, emoţional. 


Ratezi însă şansa. Aşa poate să apară de- 
presia. Furia reprimata va ieşi la suprafaţă sub 
forma depresiei. 


Sublimarea 


India, Indonezia, Africa etc. Acţiuni cari- 
tabile, proiecte de salvare a lumii care sunt cu 
adevărat benefice dacă se realizează într-o sta- 
re de relativ (cum altfel?) echilibru interior. 

Dorinţa de a-i salva pe alţii, având în sub- 
sidiar nevoia de a te salva pe tine - faimosul 
complex nevrotic al salvatorului - te va trans- 
forma în victimă, apoi în agresor. Nu se va opri 
aici. Vei relua ciclul, trecând dintr-un rol în al- 
tul. Spune stop, vezi unde ești şi salvează-te 
întâi pe tine. Începe cu furia! Nu ai idee cum să 
o faci? Stai pe fază, citeşte cu atenție şi poate 
vei afla cum! 


Negarea 

Nu, nu vrei să vorbeşti despre ceea ce 
simţi. Însă poţi să vorbeşti despre ceea ce faci. 
Te înţeleg, doar stai peste 12 ore la birou, eşti o 
persoană importantă, nu se ia nicio decizie în 

firmă fără tine. Felicitări! Tu sau furia ta a 
ajuns aici? Probabil amândoi. Oricum, sunteţi 
la pachet, 2 în 1. Potenţialul tău intelectual şi 
cel emoțional şi-au dat mâna. Acum te intreb 
dacă au făcut-o de complezenţă, pentru un scop 
(măcar sa fi fost nobil). sau chiar au fost în 
acord? Tu poţi să vorbeşti mult şi foarte bine 
despre realizările tale profesionale. Există oare 
cineva care poate vorbi şi despre emoțiile tale, 
poate chiar despre furia ta? Colegii tăi? Ce 
spui? Sunt subiectiv(i)? 

Fiecare persoană experimentează în mod 
propriu furia. Unii îşi înghit cuvintele şi emoții- 
le când şeful îi face praf, certându-se în schimb 
toată scara cu partenerul. Alţii înjură șoferul din 
faţă pentru că nu a demarat în mai puţin de două 
secunde la culoarea verde a semaforului. Dacă 
aceste comportamente sunt sporadice şi nu coti- 
diene, reprezintă manifestări reactive la stres. 
Cu alte cuvinte, furia, iritabilitatea sau tristeţea 
pot fi răspunsuri la situaţii stresante de viaţă şi 
în acest context, de multe ori apar împreună. 
Pierderile psihologice importante, cum ar fi 
moartea unei persoane iubite, a cuiva drag, as- 
cund, de cele mai multe ori în profunzime, mul- 
tă furie. Este un răspuns pe care oamenii îl dau 
prompt sau în timp, atunci când experimentea- 
Ză, direct sau indirect, starea de boală, separa- 
rea, abuzul, pierderea. 


19 


Indicatori diagnostici 
Depresia clinică 

Furia poate fi un indicator al depresiei 
clinice. Atunci când este relativ constant repri- 
mată, ea se întoarce ca un bumerang, secătuind 
persoana de elan vital şi aducând depresia. Per- 
soanele care prezintă dificultăţi în exprimarea 
emoţiilor, structurale sau învăţate, sunt cele mai 
predispuse la acest pattern. Pe de altă parte, 
schimbările de dispoziţie cu explozii emoţiona- 
le şi comportamentale, având în subsidiar furia, 
sunt semne clinice ale depresiei mascate. 


Episodul maniacal 


Pe fondul activismului crescut din tim- 
pul episoadelor maniacale, furia poate apărea 
reactiv la eşecul celor din jur de a-i înţelege, 
accepta şi eventual susţine trăirile şi potenţialul 
„re-activat”. Axat pe preocupările relativ neo- 
bişnuite prin complexitate, multitudine şi nivel 
de implicare, maniacalul are dificultăţi în a se 
face înţeles de ceilalţi, pe care îi percepe ca fi- 
ind constrângători, ceea ce îi provoacă furia. 


Tulburările obsesive 


Furia cu destinatar precis, fizic, material, 
emoţional sau de orice altă natură, mereu ace- 


20 


laşi, este cunoscută ca ură. Furie cronicizată care 
denotă o incapacitate crescută de a dezvolta 
strategii de coping constructive pentru a gestio- 
na emoţiile negative. Ea vine însoţită de subiec- 
tivitate și contaminează tot ce se află in jurul 
destinatarului iniţial al furiei cangrenată în ură. 


Tulburările de personalitate 


Furia poate fi un indicator al psihopatiei 
sau o trăsătură accentuată de personalitate. O 
personalitate paranoidă îi percepe pe cei din jur 
ca fiind ameninţători şi este pregătită în perma- 
nență să riposteze. Persoanele cu tulburare de 
personalitate narcisică sau paranoidă au un 
Ego extrem de inflamat. Ele se simt superioare 
celorlalţi, care sunt percepuți ca fiind constrân- 
gători, vinovaţi pentru că îi limitează şi îi împi- 
edică să se dezvolte, uneori prin simpla prezen- 
tă în spaţiul lor. 


Cei cu tulburare de personalitate 
borderline au un nivel al furiei extrem de ridi- 
cat. Ei se transformă în adevărate „uragane” 
atunci când se simt atacați, trădaţi, înşelaţi, 
abandonaţi. În situaţii în care se simt neputin- 
cioşi sau inadecvaţi, furia este canalizată asupra 
lor înşişi prin acte auto-agresive sau tentative de 
suicid. Uneori, actele autoagresive au ca scop 
dorinţa de a-i răni pe ceilalţi. 

Furia rămâne însă iremediabil ancorată de 
tulburarea antisocială. Aici este terenul ei, un- 
de nerespectarea regulilor şi a drepturilor celor- 
lalţi este privită ca un drept binemeritat de către 
dis-social. Cel mai nesemnificativ stimul ii poa- 
te trezi furia extrem de uşor. Oricum, furia este 
pentru dis-social „pastila” obişnuită care îi con- 
feră putere. O putere distructivă în relaţie cu 
sine şi cu ceilalţi, recognoscibilă în situaţiile de 
abuz fizic, verbal, emoţional. 


Toxicomaniile 


Consumul de alcool şi de droguri creşte 
iritabilitatea şi dezleagă furia. 


% 


Ce mă fac dacă întârzie autobuzul??? Poa- 
te se întâmplă ceva şi nu ajung la timp! Mă doare 
şi stomacul... Nu, nu e timpul să cer mărirea de 
salariu... Poate şeful e nervos sau supărat. E şi 
luni, început de săptămână... sigur are lucruri mai 
importante de făcut, Nici nu am dormit toată 
noaptea din cauza Mariei. Cum poate să îmi facă 
aşa ceva după 10 ani de prietenie? Am plâns toa- 
tă noaptea. Eu vreau să o ajut şi ea nu înțelege. 
Nu se preocupa deloc de sănătatea ei. Degeaba i- 
am făcut programare la medic... 


Anxietatea. Cel mai prezent simptom în 
boala psihică. Are puterea de a te face captiv în 
propria minte. Nu are însă întotdeauna loc re- 
zervat în patologie. Conform unor studii recen- 
te, aproximativ una din 20 de persoane este mai 
mult sau mai puţin anxioasă. Privită dintr-o per- 
spectivă corectă, bine gestionată, anxietatea 
poate fi transformată într-un instrument de creg- 
tere şi evoluţie personală. 


Frică sau anxietate? 


Ai făcut pană în miezul nopţii. Pe o rază 
de 50 km, pare că civilizaţia a luat o pauză. În 
acest caz, frica este cea care iese din recreaţie. 

Altă situaţie: stai în pat, ţi-ai făcut un ceai 
cald cu un strop de lămâie şi nu te poţi opri să te 
„acreşti” gândindu-te la drumul pe care trebuie 
să îl faci mâine. Te gândeşti că, în cazul în care 
ai noroc şi porneşte maşina, poate că vei scăpa 
şi de vreo pană, dar sigur nu vei scăpa de un 
trafic infernal. Şi nu e tot... anxietatea mai are 
ceva de completat la acest tablou. Sigur poate 
interveni şi vremea, nu-i aşa? Parcă vezi că va fi 
ceaţă sau dacă nu, poate... iar o zi oribilă! 


Observaţi diferenţa? Frica este un răspuns 
la un pericol real, în timp ce anxietatea este 
anticipatorie. Frica este legată de prezent, în 
timp ce anxietatea are „priză” la viitor. În timp 
ce frica nu are o viaţă prea lungă, anxietatea 
poate deveni „matusalemică”, sau cronică, per- 
soana ajungând să îşi facă griji în permanenţă 
pentru orice. Este important însă de reţinut că 
patologia vine cu iraţionalul şi cu evitarea. Alt- 
fel spus, atunci când îngrijorarea este ridicată la 
puterea „n”, unde „n” nu are legătură cu realita- 
tea şi raţionalul, rezultatul este evitarea şi aban- 
donul. 


Anxietatea înseamnă teamă, nelinişte şi 
diferite acuze somatice. Stomacul are o activita- 
te intensă, ca şi cum ar fi populat cu plastic de- 
numiții fluturaşi. În acest caz, însă, „fluturaşii” 
nu sunt provocaţi de fiorii iubirii, ci de cei ai 

anxietăţii. Persoana trăieşte senzaţii de discon- 
fort cauzat de crampe, stări de greață, indiges- 
tie, diaree, însoţite sau nu de puls crescut, difi- 
cultăţi de respiraţie sau transpiraţie excesivă. Pe 
de altă parte, anxiosul este în continuă mişcare. 
Picioarele dansează mai mult sau mai puţin în 
ritm, mâinile găsesc în permanenţă ceva de făcut. 


Toate acestea sunt manifestări aparent fă- 
ră acordul conştient al posesorului, care pare că 
are dificultăţi de concentrare, fiind preocupat în 
permanenţă de altceva, fie că sunt situaţii, per- 
soane, activităţi sau diferite sarcini. Găseşte 
întotdeauna câte ceva de făcut. Nici noaptea nu 
este vreun „sol de pace”. Somnul este agitat, 
populat de coşmaruri, ceea ce determină în tim- 
pul zilei o stare de disconfort provocat de obo- 
seală. Se simte depăşit atât de așteptările celor- 
alţi, cât şi de ale sale. Rezultatul? Explozii 
emoţionale, udate din plin de lacrimi. Anxieta- 
tea face cumva parte din viața persoanei încă 
din copilărie. 


Rareori cineva devine anxios peste noap- 
te. De obicei, a petrecut anterior ceva vreme 
intr-un mediu contaminat de îngrijorare, teamă, 
frică, pesimism, perspectivă catastrofică asupra 
vieții. Anxiosul are un istoric populat cu emoţii 
de coloratură negativă. Anxietatea se dezvoltă 
cumva „dependentă” de context, de experienţele 

cotidiene. Este un răspuns al persoanei la stres. 
Ea distrage persoana, iar aceasta rupe contactul 
cu situaţia în sine şi devine captivă în panică, 
îngrijorare şi inadaptare. De aici se poate des- 
chide drumul către depresie şi consum de alcool 
şi/sau droguri. Este răspunsul pe care deseori 
pacientul îl dă anxietăţii. Din păcate, profund 
dezadaptativ, acest fapt reprezintă capitularea în 
faţa anxietăţii, resimţită ca un duşman de neîn- 
frânt. 

În realitate, anxietatea nu este dușmanul 
nimănui. Face parte din viaţă, pentru o vreme 
sau poate pentru totdeauna, şi e timpul sa o pui 
la treabă, să îi oferi locul şi statutul potrivit. Tu 
nu eşti anxietatea. Te numeşti altfel, nu-i aşa? 
Nu vreau să spun că eşti doar Andrei sau An- 
dreea, eşti tot ceea ce îi doreşti să fii. Anxieta- 
tea nu te defineşte. Nici nu e separată de tine. 
Nu eşti tu şi mai este şi ca. Eşti tu cu ea. Are 
grijă să îţi reamintească atunci când te zgâlțâie 
bine cu câte un atac de panică. Se estimează că 
un sfert din persoanele anxioase dezvoltă ata- 
curi de panică. Anxietatea joacă rol principal în 
numeroase afecţiuni. 

` Anxietatea, indiferent sub ce formă este 
prezentă în condiţia-clinică, trebuie diagnostica- 
tă şi tratată de medicul psihiatru. Pe de altă par- 
te, bolile cardiovasculare, respiratorii şi endo- 

crine pot cauza anxietate. Din acest motiv, în- 
totdeauna în diagnosticarea anxietăţii este nevo- 
ie de consult de specialitate de către medicul de 
familie, cardiolog şi endocrinolog. Dependenţa 
de alcool şi droguri îngreunează procesul dia- 
gnostic, deoarece atât alcoolismul, cât şi con- 
sumul de droguri, trezesc anxietatea. 


Tulburările anxioase 


Persoana îşi face griji tot timpul? Familic, 
stare de sănătate, profesie, toate sunt supuse 
temerilor, situaţie care durează de cel puţin şase 
luni, deşi grijile nu au suport în realitate. Une- 
ori, preocupările nu au neapărat un obiect anu- 
me, ceea ce nu diminuează nivelul tensiunii şi 
al îngrijorării. Persoana se simte extrem de obo- 
sită, copleşită de durere şi suferinţă, fără a avea 
un motiv real. Cert este că, atunci când relaţia 
cu anxietatea este una constantă, persoana afec- 
tată este temporar posesoarea unei fulburări 
anxioase generalizate şi implicit a credinţei că, 
orice ar face, dezastrul este inevitabil şi ceva 
rău tot se va întâmpla. j 


În plus, pacientul se plânge în permanen- 
tă, indiferent de importanţa obiectului plângerii, 
prezintă dureri de cap, acuze somatice, suferinţă 
fără motiv, tensiune corporală şi dificultăţi de 
relaxare, de concentrare, schimbări rapide de 

dispoziţie, toleranţă scăzută la frustrare, insom- 
nie de adormire şi de menţinere a somnului, 
transpiraţii, senzaţii de nod în gât sau de greață. 

În tulburarea de panică, persoana trăieş- 
te un sentiment terifiant de groază din senin. În 
timpul acestor atacuri, apar simptome somatice 
precum dureri de cap, puls crescut, dureri în 
piept sau palpitaţii, dificultăţi de respiraţie sau 
senzaţie de sufocare, ameţeală sau transpiraţii 
abundente, probleme cu stomacul, greață, agita- 
ție, tremurături, furnicături, senzaţia de pierdere 
a controlului, derealizare, sentiment că se află 
în afara corpului, teamă că va muri sau că va 
înnebuni. Atacurile de panică pot surveni ori- 
când şi în orice loc. Cel mai frecvent se produc 
în spaţii publice, aglomerate, sau în timpul călă- 
toriilor. Cel în cauză trăieşte cu frica constantă 
a unui nou atac, ceea ce îl face să evite locurile 
unde s-au petrecut acele momente, până acolo 
încât ajunge să nu mai iasă din casă. Chiar dacă 
nu durează mult, atacurile de panică sunt resim- 
fite atât de intens, încât dau senzaţia că nu se 
mai termină. Tratamentul este medicamentos şi 
psihoterapeutic. 


Tulburările anxios-fobice 


În cazurile în care starea de neliniște are 
conţinut bine determinat, vorbim de fobie. An- 

xietatea se poate declanşa în spaţii închise (cla- 
ustrofobie) sau în spaţii deschise cu multă lume 
(agorafobie). Persoanele care au atacuri de pa- 
nică cred că frica îi va face să cedeze fizic şi 
psihic, iar cele cu fobie socială au credinţa că se 
vor face de ruşine (vezi Frica). 


Depresia 


Anxietatea poate fi un simptom al depre- 
siei, în cazurile în care este asociată cu senti- 
mente de inutilitate, lipsă de speranţa şi de va- 
loare, vinovăţie. În acest caz, depresia poate fi 
diagnosticul principal. În tulburarea obsesiv- 
compulsivă, anxietatea este legată de anumite 
obsesii, care asediază permanent mintea per- 
soanei. Pacienţii se tem de posibilitatea realiză- 
rii obsesiilor lor, sunt preocupaţi să nu ajungă 
să îşi facă rău lor însăşi sau celor apropiați. 

Simptomele caracteristice tulburării obse- 
siv-compulsive sunt gândurile sau imaginile 
supărătoare, cu încărcătură negativă care îi po- 
pulcază mintea, din nou şi din nou, împotriva 
dorinţei persoanei; existența sentimentului de 
neputinţă legat de oprirea acestor gânduri sau 
imagini, deși persoana îşi doreşte să le stopeze; 
dificultăți de limitare şi întrerupere a activități- 
lor, a ritualurilor repetitive, cum ar fi număratul, 
verificarea, spălarea mâinilor, rearanjarea şi 

ordonarea obiectelor, colecţionarea de obiecte 
nefolositoare etc.; îngrijorarea cronică pentru ce 
ar putea să se întâmple dacă nu este atent; im- 
pulsul nedorit de a face rău, deşi este conştient 
că, în realitate, nu ar face-o niciodată. 


Reacţii la stres sever şi tulburări de adaptare 


În tulburarea post-traumatică de Stres, 
anxietatea se manifestă în situaţii care reamin- 
tesc de experienţele traumatice din trecut sub 
forma unor amintiri neplăcute şi persistente le- 
gate de ameninţări trecute. Tulburarea post- 
traumatică de stres (PTSD) este o afecţiune 
dezvoltată în urma unei experienţe traumatizan- 
te, dureroase, înfricoşătoare, cu risc crescut, 
precum abuzul sexual, fizic, accident, incendiu 
etc. Simptomele pot apărea în trei luni, dar şi 
după ani de la producerea evenimentului. Paci- 
entul trăieşte cu gândul şi senzaţia iminenţei 
repetării experienţei traumatizante, gând care 
apare pe neașteptate, oricând şi oriunde, având 
coşmaruri şi amintiri terifiante despre eveni- 
ment. Ca urmare, ajunge să evite locurile care îi 
amintesc de incident. Alte simptome sunt repre- 
zentate de schimbarea dispoziţii cu trăiri in- 
confortabile, de tristeţe intensă în situaţii nepre- 
văzute, dificultăţi în stabilirea relaţiilor cu alte 
persoane, în creditarea sau învestirea acestora 

cu rol de prieten sau partener, toleranţă scăzută 
la frustrare, furie, sentimente profunde de cul- 
pabilitate legate de pierdere („Ei au murit, eu 


trăiesc! Sunt vinovat!”), insomnie de adormire, 
corp tensionat. 


Este important să facem diferenţa între 
aceste condiţii clinice. În orice situaţie, obliga- 
ţia psihologului este de a trimite pacientul către 
medicul psihiatru pentru tratament de speciali- 
tate. Tratamentul anxietăţii este chimic, farma- 
cologic şi psihoterapeutic. 

Anxietatea este dotată cu magnet! Aten- 
ţie! În funcţie de materialul genetic texturat de 
contextul educaţional, social şi cultural, ai putea 
să te trezeşti „decorat” cu un astfel de acceso- 
riu. Dacă partenerul, iubitul, părintele tău este 
anxios, ai mari şanse să devii la fel şi tu. 


Pe de altă parte, conflictul cu o persoană 
anxioasă şi negarea sau minimalizarea trăirilor 
acesteia conduc la amplificarea simptomelor 
anxiosului. „Pilula” salvatoare este suportul 
emoţional, asigurarea persoanei de sprijin în 
gestionarea problemelor, a dificultăţilor, în ca- 
zul când acestea vor apărea. 


Obiective ale intervenţiei clinice 


Scopul intervenţiei terapeutice clinice es- 
te gestionarea şi transformarea anxietăţii, NU 

eliminarea ei. Este nevoie ca pacientul să con- 
ştientizeze următoarele: 


Ce este anxietatea? Ce rol joacă în viaţa 
lui? Este întotdeauna problematică sau, pe lângă 
limitări, îi aduce şi anumite beneficii secunda- 
re? Ce anume îi provoacă anxietatea? Care sunt 
cauzele, factorii declanşatori, stimulatori? Care 
sunt strategiile prin care gestionează anxietatea? 
Dacă anxietatea este percepută ca fiind proble- 
matică, în ce fel o tratează? 

Aceştia sunt paşii intervenţiei clinice care 
trebuie să însoţească orice proces de evaluare 
psihodiagnostică clinică. Este nevoie ca pacien- 
tul să plece din cabinetul clinicianului capabil 
să dea un sens tulburărilor sale şi, astfel, mai 
puțin anxios. Aceasta presupune că a înţeles 
dinamica simptomelor şi a identificat cel puţin 
o modalitate de a gestiona ceea ce trăieşte. 

Explorarea conflictelor psihologice - sur- 
se ale anxietăţii - se va continua în cadrul unui 
program de psihoterapie realizat de un psihote- 
rapeut specializat. Orice evaluare psihodiagnos- 
tică clinică trebuie însoţită de o minimă inter- 
venţie psihologică. 

Aragazul! Număr până la 20, timp în care 
ascult, miros, ca să fiu sigur că nu scapă gaze pe 
undeva. Apoi mai verific o dată butoanele, după 
care închid robinetul. Chiuvetele şi prizele. Din 
nou aragazul. 1, 2, ... 20. Niciun miros, nu se 
aude nimic. Bag cheia în uşă, blochez mânerul, 
îl ridic şi îl cobor de patru ori. Să nu se strice 
din nou... Gata. Ah, ferestrele. Dormitoare, bu- 
cătărie, living, balcoane. 10.30. Sun la serviciu 
să anunţ că întârzii din nou. Mânerul uşii. Ridic 
şi cobor, 1, 2, 3,4. Am scăpat... Nu s-a blocat. 


Compulsiile sunt comportamente dezvol- 
tate fără voia celui în cauză, acte care, parado- 
xal, îi provoacă disconfort, deşi temporar dre- 
nează anxietatea. Sunt comportamente iraţiona- 
le şi conţin doze diferite de risc. 


Compulsia este confundată uneori cu un 
comportament impulsiv. Impulsul reprezintă 
tendinţa de a te angaja, de a te implica în ceva, 
chiar dacă acest lucru poate avea consecinţe 
negative. Impulsivitatea reprezintă un meca- 
nism de apărare care permite eliberarea frustră- 
rii prin punerea în act a pulsiunii. „Ce îţi vine să 
faci”, pulsiunea, devine realitate. Să dai gata 20 
de prăjiturele înainte sau după examen este un 

comportament compulsiv, în timp ce acţiunea 
de a mânca o prăjitură, fentând astfel dieta, este 
un comportament impulsiv. 


Compulsiile sunt resimţite de către per- 
soană ca fiind salvatoare, fiind ridicate tempo- 
rar la rang de nevoie. În realitate, ele drenează 
temporar emoţiile care au conotaţie negativă, 
dar rezervorul pare inepuizabil. 


în tulburarea obsesiv compulsivă (T OC), 
obsesiile sunt gândurile persistente, intruzive şi 
iraționale, cu conținut agresiv, religios, sexual, 
care angajează o anxietate enormă, având în 
subsidiar diferite temeri (teama de pierdere a 
controlului, de contaminare, de abuz fizic şi/sau 
sexual, de abandon). Pentru a gestiona situația, 
persoana dezvoltă anumite ritualuri, comporta- 
mente consumptive energetic. 


Ghid de întrebări pentru tulburarea obsesiv- 
compulsivă (toc) 

Se validează tulburarea obsesiv compulsivă 
prin existenţa simptomelor 1-4 pentru obsesii, 
5-6 pentru compulsii, 7-8 pentru ambele. 

1. Existenţa de gânduri, impulsuri sau imagini 
recurente și persistente, percepute ca intruzive, 
inadecvate, anxiogene. 


一 一 


2 Adaptat după DSM IV. 

Unii oameni sunt perturbati de anumite 
gânduri sau impulsuri care par să nu aibă nicio 
legătură cu realitatea, sunt fără sens, dar, cu 
toate acestea, ele se tot repetă şi este extrem de. 
dificil să le scoată din minte, să renunţe la ele. 
De exemplu, gândul că vor fi răniţi sau că vor 
face rău celor pe care îl iubesc, că vor accidenta 
pe cineva în trafic sau că vor spune ceva nepo- 
trivit sau vulgar în public, deşi nu îşi doresc 
deloc aşa ceva. Alte persoane trăiesc cu teama 
permanentă că vor fi contaminaţi de anumiţi 
germeni sau de murdărie. 


Tie fi s-a întâmplat vreodată aşa ceva? 
Cât de des ţi se întâmplă să te gândeşti că poți 
fi contaminat? Cum te simţi când ai aceste gân- 
duri? Ți se întâmplă să îți apară în minte în 
mod repetat anumite imagini? Despre ce este 
vorba, mai exact? Cât de des apar? Cum te 


simţi atunci când îţi imaginezi aceste lucruri? 


* Întrebările vor fi puse succesiv, 


acordându-se atenţie ritmului de răspuns al pa- 
cientului. ATENȚIE! Orice întrebare are un 
conţinut evaluativ cu posibil impact anxiogen 
asupra pacientului. Ca urmare, de câte ori este 
posibil, întrebarea va fi înlocuită de formule 
menite a deschide discursul pacientului, pentru 
a identifica şi clarifica indicatorii diagnostici 
(exemplu de formule de deschidere: „aşa”, „ŞI. 

„ca şi cum”, „ca şi când”, „cu alte cuvinte”, 
„spuneai că... ”, „observ că... ”). 

2. Gândurile, impulsurile şi imaginile nu 
constituie doar simple temeri normale legate 
de problemele cotidiene. 


Se va invita pacientul să ofere exemple 
concrete, astfel încât să se identifice gradul de 
inadecvare în raport cu experienţele de viaţă. 


3. Persoana încearcă să minimalizeze sau să 
neutralizeze aceste gânduri, impulsuri sau 
imagini cu alte gânduri sau acţiuni. 


Ce faci atunci când ai aceste gânduri (se va 
specifica exact despre ce ideaţie este vorba)? În 
ce fel le gestionezi? Poţi să dai un exemplu? 

Dacă pacientul are dificultăţi în a exprima 
strategiile de acţiune, va fi ajutat cu variante. 


Se întâmplă ca, atunci când ai aceste 

gânduri (se vor preciza exact gândurile), mai 
degrabă să le ignori sau să le înlocuieşte cu 
altele, mai plăcute? La ce te referi mai exact? 
Poţi să descrii cum procedezi? 
4. Persoana este conştientă că gândurile, im- 
pulsurile şi imaginile obsesive sunt produsul 
minţii sale, şi nu sunt impuse/induse din ex- 
terior. 

Te invit să aflăm mai multe despre gân- 
durile tale. Cum apar ele? Este ceva anume sau 

cineva care contribuie la apariția lor? Fă-mă 


să înțeleg cum se întâmplă. La ce te referi mai 
exact? 


5. Comportamente repetitive (spălat pe mâi- 
ni, aranjare, ordonare, curăţare, verificare), 
activităţi mentale (rugăciuni, numărare, cal- 
cule, repetare în gând a anumitor cuvinte 
etc.) pe care persoana se simte constrânsă să 
le realizeze ca răspuns la o obsesie sau în 
conformitate cu anumite reguli care trebuie 
aplicate în mod rigid. 


Unele persoane sunt deranjate de faptul 
că ajung să repete, iar şi iar, anumite acţiuni, 
deşi nu îşi doresc acest lucru. De exemplu, unii 
se spală mereu pe mâini, alții verifică tot timpul 
dacă aragazul sau uşa sunt închise sau numără 
maşinile din jur sau ferestrele. Tie ţi s-a întâm- 
plat aşa ceva? Despre ce este vorba? La ce te 
referi mai exact? 


Ai anumite ritualuri sau obiceiuri pe care 
întotdeauna le faci după un algoritm, într-o 
anumită ordine? Ti s-a întâmplat vreodată să 
nu respecţi ordinea realizării acţiunii (se va 
specifica exact acțiunea/ritualul pacientului)? 
Ce ai făcut atunci? Ai reluat ritualul? Cum? 
Poţi să descrii mai exact la ce te referi? 


6. Comportamentele, actele mentale, ritualu- 
rile au scopul de a preveni sau a reduce dis- 


ŞI 


confortul psihic, anxietatea, sau de a preveni 
anumite evenimente, situații cu potenţial cata- 
strofic. În realitate, ele au efect exact invers. 

Ce se întâmplă atunci când nu faci... 
(compulsia)? Cum te simţi? (Eşti foarte anxios 
sau tensionat?) Înţeleg că, deşi nu a existat nicio 
situaţie în care să nu faci .....-.. (compulsia), îți 
imaginezi că, dacă nu ai respecta ritualul, se va 
întâmpla ceva rău. Despre ce este vorba? 


7. Persoana recunoaşte, după un timp de la 
debutul afecțiunii, că obsesiile şi compulsiile 
sunt excesive şi iraționale. 

Cum ai descrie aceste comportamente 

(obsesii şi compulsii)? Cei din jur ce părere au 
despre ele? Ce anume spun mai exact? Ce 
crezi despre ce spun cei din jur? Înţeleg că, deşi 
(obsesiile şi compulsiile) nu au rost, totuşi te 
simţi obligat să le faci? 
3. Obsesiile şi compulsiile determină stres 
major, sunt consumatoare de timp (consumând 
mai mult de o oră pe zi), afectează semnifica- 
tiv programul zilnic al persoanei, funcționa- 
rea socială şi profesională, activităţile cotidi- 
ene şi contactele interpersonele. 

Care este efectul acestor comportamente 
(obsesii şi compulsii în viața ta? Cât timp le 
dedici pe zi? În ce măsură te afectează? Există 
anumite dimensiuni ale vieţii tale care sunt mai 

afectate? În ce fel îţi influențează serviciul sau 
munca? Sunt anumite activităţi pe care este 
greu să le finalizezi din cauza lor? Dar relaţia 
de cuplu? Familia? Relaţia cu prietenii? Viaţa 
socială? Timpul liber? 


*Se exclude TOC dacă este prezentă altă tulbu- 
rare de pe axa I şi conţinutul obsesiilor și 
compulsiilor este specific (de exemplu: preocu- 
pare legată de alimentaţie subscrisă tulburării de 
alimentaţie; ruperea, smulgerea firelor de păr, 
asociată tricotilomaniei; preocupare pentru as- - 
pectul fizic asociat tulburării dismorfice; temeri- 
le de a avea o boală gravă asociate ipohondriei). 


*Se exclude TOC în prezenţa efectelor fiziolo- 
gice directe cauzate de consumul de substanţe 
(abuz de droguri, medicamente) sau de o con- 
ditie medicală generală. 


Ghid de întrebări pentru tulburarea de per- 
sonalitate obsesiv-compulsivă (oc) 


Prezenţa a cel puţin patru simptome vali- 
dează tulburarea de personalitate obsesiv-com- 
pulsivă. 

Tulburarea de personalitate obsesiv-compul- 
sivă constă într-un pattern pervaziv de preocu- 


1 Adaptat după criteriile de diagnostic DSM IV. 

pare pentru ordine， perfectionism Si control inter- 
personal in detrimentul flexibilititii，deschiderii 
şi eficienţei. Se manifestă începând cu perioada 
adolescenţei, în diferite contexte de viaţă. 


1. Preocupare pentru detalii, reguli, planifi- 
care, ordine, organizare, până în punctul în 
care sunt pierdute obiectivele principale de 
interes ale activităţii. 


Ti s-a spus vreodată că petreci prea mult 
timp cu organizarea, programarea Sau planifi- 
carea a ceea ce ai de făcut? Când ai o anumită 
sarcină, petreci atât de mult timp cu planifica- 
rea ei încât se întâmplă să ai probleme cu exe- 
cufia în sine? Când lucrezi la ceva, adeseori 
acorzi atât de multă atenție detaliilor, încât poți 
să pierzi esențialul lucrului pe care îl ai de făcut? 


2, Prezintă un grad înalt de perfecfionism care 
îi afectează finalizarea sarcinilor (de exemplu, 
are dificultăţi să termine un proiect din cauza 
standardelor de execuţie prea ridicate). 


Cum te-ai descrie? Ce înseamnă pentru ti- 
ne a fi perfecționist? Ai putea să spui despre tine 
că uneori eşti excesiv de perfecţionist? Dar cei 
din jur? Ei ce părere au? S-a întâmplat vreodată 
ca standardele tale foarte ridicate să te facă să 
nu termini deloc sau la timp activităţile începu- 
te? La ce te referi mai exact? Poţi să dai nişte 
exemple? Cât de des ţi se întâmplă acest lucru? 

3. Devotament excesiv faţă de muncă Si pro- 
ductivitate, ajungând până la renunţarea la 
timpul liber şi la pricteni. 


Te invit să vorbim puţin despre profesia 
ta. Ce loc ocupă munca în viaţa ta? Te-ai de- 
scrie ca pe o persoană extrem de devotată pro- 
fesiei tale? Cei din jurul tău te-au descris vreo- 
dată astfel sau ti-au spus că eşti dependent de 
muncă? Cam câte ore pe săptămână lucrezi? 
Observ că sunt destul de multe ore de muncă. 
Ce anume te face să lucrezi atât de mult? Înţe- 
leg că eşti plătit foarte bine pentru ceea ce faci. 
Ai munci la fel de mult dacă ai avea acelaşi 
salariu pentru un număr mai mic de ore? Spui 
că ai lucra mai puţin dacă s-ar putea. Ce te faci 
să spui acest lucru? Pe ce anume te bazezi? 


Se întâmplă să petreci atât de mult timp la ser- 
viciu, încât îți mai rămâne foarte puţin timp 
pentru familie, prieteni sau pentru distracţie? 
Când ai avut ultima vacanţă? Cum ai pe- 
trecut-o? Poţi să descrii o zi de vacanță? Este 
greu pentru tine să te bucuri de vacanțe din | 
cauza preocupărilor legate serviciu? S-a în- 
tâmplat să continui să lucrezi în vacanțe sau să 
îți iei de lucru cu tine? Ce părere ai despre 
acest lucru? Cum te simţi cu asumarea acestor 
responsabilităţi profesionale? (se va formula 
întrebarea adecvat înțelegerii pacientului). 

4. Conştiinciozitate exagerată, scrupulozitate 
şi inflexibilitate în probleme de moralitate, 
ctică sau valori. 

Ce părere ai despre valorile şi principiile 
oamenilor, despre etică şi moralitate? Poţi să 
spui despre tine că ai un simţ moral puternic? 
Să înțeleg că eşti mai preocupat de valorile mo- 
rale decât majoritatea oamenilor pe care îi cu- 
noşti? Crezi că ai putea să fii prieten cu cineva 
care are valori şi principii morale diferite, care 
sunt în dezacord cu ale tale? Cât de des te pre- 
ocupă faptul că ai fi putut să faci ceva nu toc- 
mai moral sau etic? 

S-a întâmplat ca cei din jur să iți repro- 
şeze că eşti prea strict cu anumite chestiuni mo- 
rale? Mai exact, în legătură cu ce se plâng ei 
că eşti prea strict? Ce părere ai despre acest 
lucru? Cum te simţi atunci când ceilalți îți re- 
proşează această stricteţe a ta legată de .........? 
În ce fel reacționezi? 


5. Nu renunţă la obiecte inutile sau uzate, 
chiar dacă acestea nu au nici o valoare sen- 
timentală. 


Unora le este foarte greu să arunce lu- 
cruri, chiar dacă sunt vechi şi uzate. Ti se în- 
tâmplă şi ție? Ce fel de lucruri păstrezi tu? Ce 
anume te face să le păstrezi? Cum reacţionează 
cei din jur la această tendinţă a ta de a colecționa 
Arde. A (obiectele)? 

S-a întâmplat ca ei să se plângă sau să te 
şicaneze în legătură cu toate aceste lucruri pe 
care le păstrezi sau le colecționezi? Cum te-ai 
simţit atunci? În ce fel ai reacţionat? 


6. Refuză să delege responsabilităţi sau să 
lucreze în echipă, în afară de cazurile în care 
cei din jur se supun exact indicaţiilor date de 
ci, modului lor de a face lucrurile, fără nicio 
abatere. 


Se întâmplă să ai foarte multe responsa- 
bilităţi pentru că nimeni altcineva nu poate face 
lucrurile aşa cum vrei tu? Poţi să dai nişte 
exemple? La ce te referi mai exact? 

Se întâmplă să îți asumi responsabilitățile 
altora ca să te asiguri că lucrurile sunt făcute 
cum trebuie? Poţi să dai nişte exemple? 

7. Este zgârcit atât cu el, cât și cu ceilalți. 
Consideră că banii trebuie economisiţi pen- 
tru zile negre. 


După ce îți plăteşti facturile, pe ce anume 
îți place să cheltuieşti banii? Faci cheltuieli 
pentru tine? Când ţi-ai cumpărat ultima oară 
ceva? Despre ce anume este vorba? Îți place să 
faci daruri? Când ai oferit ultima oară un ca- 
dou? În ce a constat? Ce anume te-a determinat 
să faci acest lucru? Cum te-a făcut să te simţi? 


Unii oameni sunt atât de preocupaţi de 
faptul că s-ar putea întâmplă ceva rău în viitor, 

încât economisesc aproape toți banii, astfel în- 
cât să fie pregătiți pentru ce poate fi mai rău. 
Se întâmplă să faci şi tu la fel? Poţi să spui mai 
multe despre asta? La ce te referi mai exact 
(gânduri, pattern-uri comportamentale)? 


8. Manifestă o mare rigiditate şi încăpățânare. 


Te invit să te descrii în căteva cuvinte. S- 
a întâmplat ca cei din jur să îți spună că eşti 
încăpățânat, rigid şi că îți doreşti ca toate lu- 
crurile să se facă cum vrei tu? Ce crezi că i-a 
făcut să te considere astfel? Tu ce părere ai? 
Eşti de acord cu ei? 

Unde sunt? Cum? De ce? Cine? 


Timpul, spaţiul, identitatea se acoperă de 
necunoscut şi capătă etichete de mister. La con- 
ducere se instalează confuzia. Preia controlul în 
multe sindroame aparţinând patologiei psihice 
şi rareori poate trece neobservată. Confuzia re- 
prezintă o condiţie medicală extrem de serioasă. 


Afectarea contactului cu realitatea prin per- 
cepţia distorsionată a acesteia şi instalarea con- 
fuziei se regăseşte în tulburările psihotice şi în 
episoadele maniacale, comportamentul psihoti- 
cului fiind caracterizat prin hiperactivitate, dez- 
organizare şi lipsa unui scop exact. Discursul 
poate fi incoerent şi fără sens. Cu toate acestea, 
deşi contactul cu realitatea este afectat, se menţine 
starea de alertă vizavi de mediul înconjurător. 


Stările confuzionale prezente în demenfele 
determinate de afecţiuni sau leziuni cerebrale (de- 
menţa Alzheimer, demenţa vasculară, delirium, 
tulburări mnezice) sunt caracterizate prin afecta- 
rea semnificativă a cogniţiei, senzorialităţii, dis- 
poziţiei, personalităţii și comportamentului. Con- 
fuzia este însoţită de cei 4 A, respectiv Amnezia 
de fixare şi evocare a datelor, faptelor şi eveni- 

mentelor, Afazia (pierderea capacităţii de înţe- 
legere a limbajului verbal), Agnozie (incapaci- 
tatea identificării şi discriminării obiectelor) şi 
Apraxie (incapacitatea realizării unei activităţi 
motorii) plus deficit la nivelul funcţiilor execu- 
torii de organizare, planificare şi abstractizare. 


Tulburarea delirantă se distinge prin idea- 
ţia delirantă persistentă cu ideaţie aparent plau- 
zibilă, dar în realitate neverosimilă. Conţinutul 
delirului dă nota distinctă a tulburării delirante. 
Pacientul dezvoltă ideaţie delirantă de persecu- 
ţie, somatică, de grandoare, filiaţie, erotomană, 
însoţită de halucinaţii tactile, olfactive, gustati- 
ve şi dispoziţie depresivă timp de minim o lună. 

Delirul se manifestă prin ruperea contac- 
tului cu realitatea şi afectarea capacităţii de con- 
centrare şi atenţie. Cu tratament adecvat, dispa- 
re atunci când cauza este tratată. Persoana este 
incapabilă sa fie atentă la ceea ce se întâmplă în 
jurul ei. Chiar dacă i se spune unde se află, in- 
formaţiile nu sunt înregistrate în memorie. 


Pacientul nu ştie unde se află, locul, ziua, 
ora etc. El nu prezintă atât o afectare a memori- 
ci, cât o dificultate marcantă de concentrare a 
atenţiei necesară înregistrării în memorie a in- 
formațiilor. Încetarea episodului delirant aduce 
restabilirea în limitele normalităţii a funcţiilor 
mnezice. Probele de investigare a atenţiei sunt 

suficiente pentru a determina corect existenţa 
unui episod delirant. 


Consecutiv unei intervenţii chirurgicale, 
o persoană poate dezvolta relativ rapid un epi- 
sod delirant, care va dispărea în câteva ore. 

O poveste populară indiană spune că un 
tânăr prinţ s-a îndrăgostit de o tânără şi a ce- 
rut-o de soție. Tatăl fetei însă a spus că nu poa- 


te să-i dea fiica, pentru că băiatul nu cunoaşte 
adevărul. 


- Caută adevărul şi, când îl găseşti, intoarce-te 
şi îți voi da fata, i-a spus el. 


Tânărul a plecat şi a început să caute 
peste tot, întrebând pretutindeni. De fiecare 
dată afla că nu era acolo, că fusese cândva, 
dar plecase repede. Adevărul era în altă parte, 
mai departe, de fiecare dată mai departe. Cer- 
cetarea tânărului a durat ani la rând, până 
când, obosit şi dezamăgit, s-a aşezat lângă o 
peşteră aflată în vârf de munte. Era epuizat şi 
se gândea să se oprească din căutări. Deodată, 
din fundul peşterii a auzit un zgomot, ca un 
mormăit. Pregătit să se apere, crezând că este 
vreun animal, a intrat în peşteră. Acolo a zărit 
o femeie bătrână, plină de răni, zbârcită şi 
murdară. Arătarea l-a întrebat ce doreşte. 

- Caut adevărul, a răspuns tânărul. 
- L-ai găsit, a zis ea. 

- Tu eşti adevărul? 

- Da. 

- Cum aş putea fi sigur de asta? 

Bătrână i-a dat dovezi. Ştia totul despre el. 

- Eu sunt primul care te-a găsit? 

- Eşti primul. 

- Sunt foarte bucuros că te-am găsit. Voi putea 


să mă însor cu femeia iubită. Ce să le spun oa- 
menilor despre tine? 


- Nu le spune nimic. 


- Dar toţi vor să te cunoască! Mă vor întreba. 
Trebuie să le răspund ceva. Ce să le spun? 
Atunci, femeia bătrână şi slută i-a răspuns 
prințului: 


w a - v . v 4 
- Spune-le că sunt tânără şi frumoasă. 


Minciuna face parte din realitate. Câteoda- 
tă vine pe cal alb şi are obiceiuri de Făt-Frumos 
salvator, alteori de Santa sau Grinch (n-am aflat 
încă), aduce bani, succes şi hrăneşte până la 
saturație dorinţa de putere. Dulce-amară iluzie! 
În câteva secunde, puterea e flămândă iar. 


Oare cei mai mari mincinoşi nu sunt chiar 
scriitorii? Care e diferenţa între minciună şi 
imaginaţie? Una e hulită, cealaltă este dorită. Pe 
una o dezavuăm, pe cealaltă căutăm să o dezle- 


* Jean-Claude Carriere, Cercul mincinoşilor. Poveşti filozofice 
din lumea întreagă, Humanitas, Bucureşti, 2010. 

găm, să o provocăm. Prima atrage oprobriul, 
cealaltă are intrare directă la domeniile creativi- 
tăţii. „Logica te duce de la A la B. Imaginaţia te 
duce peste tot”, spunea Einstein. Probabil că 
ceea ce face diferenţa este nucleul. În realitate, 
ambele se întreţin, stimulează, completează. 
Diferenţa? Minciuna își are rădăcinile în fri- 
că. Mecanismele minciunii sunt complexe şi 
rafinate: negarea, disimularea, reprimarea, evi- 
tarea, minimalizarea, sublimarea. 


Există studii care susţin că în zece minute, 
un om spune opt minciuni. Din fericire, minciuna 
semnalează destul de rar boala psihică. Există însă 
afecţiuni psihice severe în care aceasta reprezintă 
unul dintre simptomele importante. De obicei, 
minciuna este apanajul psihopatiei. 


Persoana cu tulburare de personalitate 
antisocială minte. Minte patologic, cu scopul 
de a-i manipula pe ceilalţi şi de a fenta efectele 
adeseori nefaste ale acţiunilor întreprinse. Anti- 
socialii sunt maeștrii cuvintelor spuse când, 
cum şi unde trebuie. Emoţiile celorlalţi nu au 
nici o şansă. Vor fi răscolite şi se vor trezi în ` 
postura de a răspunde. Ce rol are raţiunea în 
toata treaba asta? Te invit să răspunzi. Îţi ofer 
un pont. Reaminteşte-ţi dacă ţi-ai golit vreodată 
rezervele financiare, iniţial pentru un scop nobil, 
despre care nu mai ştii nimic. Dacă te afli acasă, 

priveşte în jurul tău şi observă câte lucruri ai 
adunat fără să le foloseşti vreodată. Cum au 
ajuns acolo? O fi fost vreo minciună la mijloc, o 
păcăleală inocentă sau una la nivel mai mare? 
Acum e rândul tău să răspunzi. Fără minciună. 


Minciuna sau exagerarea nu este atât de 
selectivă încât să se ataşeze iremediabil doar de 
dis-sociali. Dimpotrivă. În tulburarea narcisică 
face figură frumoasă, inventând abilităţi şi tot 
felul de competenţe, cosmetizând astfel cât mai 
bine nesiguranța şi vulnerabilitatea. În realitate, 
narcisicul ascunde sub discursul cu iz de brava- 
dă şi mustind a superlative o imagine de sine 
negativă şi o mare fragilitate emoţională. 

Îți aminteşti de Narcis? Narcis este, aşa 
cum îl numea Octavian Paler, poate cel mai ca- 
lomniat personaj din mitologie. Este hulit, pen- 
tru că s-a aplecat deasupra unei fântâni şi s-a 
îndrăgostit. Pe mormântul lui a rămas solitară 
narcisa înflorită din sângele lui. Narcis este de 
fapt o victimă. Deşi i se reproşează iubirea pen- 
tru sine, cei ce se iubesc nu prea au obiceiul să 
îşi ia viața. Actul său nu este consecinţa cunoaş- 
terii de sine, ci mai ales eşecul ei. Acesta este 
mecanismul narcisismului. Drumul către sine al 
narcisicului este blocat de laudă. 


În zilele noastre, adeseori cunoaşterea şi 
iubirea de sine sunt mascate de Mercedes-uri 

ultimul tip sau haine de firmă. Nici colecţionarii 
de diplome desfăşurate pe CV-uri kilometrice 
nu ies din acest peisaj. Cel puţin până când nu 
le interiorizează, decorându-şi muzeul intrinsec 
cu propriile creaţii. Nu putem fi cu toţii laureați 
ai premiului Nobel pentru ştiinţă, dar putem fi 
buni părinţi, profesori, parteneri, copii sau orice 
altceva. Ştiu câteva persoane care m-ar contra- 
zice. Este dreptul lor și pot să înţeleg. 


Este greu de crezut că poţi să fii un bun 
psiholog, dacă esuezi lamentabil şi repetat în rol 
de partener sau de părinte. Tu ce părere ai? În 
ce măsură te aştepţi să fii autentic, iubitor, im- 
plicat şi eficient, într-un rol pe care îl joci după 
scenariul (pre)scris de altcineva, indiferent de 
experienţa şi portofoliul lui? 

Tulburarea de personalitate histrionică 
se exprimă pe terenul provocării şi al exagerării. 
Histrionicul împinge la limite totul. Pentru el, 
viaţa este o scenă. Noi, ceilalți, nu suntem însă 
actorii ei. Nicidecum. Suntem spectatori. Actorul 
este unul singur. Histrionicul, omul-spectacol. 
One man show. Spumos, viu, colorat, fără limite 


Dramă sau comedie? Nu are importanţă. Spec- 
tacol să fie! 


Atunci când persoana mimează sau își in- 
duce anumite simptome, prin medicaţie, injecții, 
cu scopul de a obţine îngrijiri medicale, sin- 
dromul Munchausen este responsabil. 

De obicei, el se instalează pe o structură 
de personalitate psihopată sau cu trăsături 
dizarmonice. Găsim în antecedentele unui astfel 
de bolnav multiple spitalizări, o istorie medicală 
bogată, dar destul de neclară prin simptomato- 
logie şi fără o logică a evoluţiei bolii. 

Relativ bun cunoscător al terminologiei 
medicale, pacientul încearcă să fenteze specia- 
listul prin cunoştinţele sale. 

Nevoia de atenţie, îngrijire, dar şi dorinţa 
de control sunt motoare care pun în mişcare 
mecanisme psihologice rafinate, ce pot reflecta 
transgeneraţional un istoric de abuz în care con- 
tactul cu medicina să joace un anumit rol. Ori- 
cum, acest pacient poartă boala pe corp, cicatri- 
cele, chirurgicale sau nu, fiind accesorii nelipsite. 


Sindromul Munchausen prin intermedi- 
ar sau prin transfer reprezintă o formă gravă 
de abuz emoţional şi nu numai, asupra copilu- 
lui. În acest caz, părintele sau o persoană adultă 
în general obţine atenţia personalului medical 
prin intermediul unui copil, propriu sau nu, ori 
al unei rude sau cunoştinţe, fabricându-i acestu- 
ia sau chiar provocându-i anumite simptome, 
afecțiuni, răni. 

Sindromul amnezic (Korsakov) se expri- 
mă clinic prin tulburări ale capacităților mnezice 
şi confabulatie („sora inconştientă a minciunii”). 

Confabulaţia constă în relatarea unor evenimen- 
te, situaţii plauzibile, dar neverosimile, pacien- 
tul nefiind conştient de tulburările sale. Contac- 
tul cu realitatea este pierdut. 

Sunt alții care au probleme mai mari de- 
cât mine... Până la urmă, eşecul face parte din 
viață. Eu sunt mai ghinionist. Toate mi se în- 
tâmplă numai mie... Nimeni nu mă înţelege! 
Medicii nu fac decăt să mă îndoape cu pastile 
care îmi fac mai mult rău decăt bine... vedeniile 
alea le am de la ele... iar psihologul... ştiu eu 
mai bine decât el... Până la urmă, nici job-ul 
ăsta nu cred ca era potrivit pentru mine... O să 
stau acasă şi timpul le va rezolva pe toate... 


„Să înveţi să spui nu”. Tehnică ce are 
efecte benefice asupra sănătăţii fizice şi menta- 
le, preocupare a celor pasionaţi de psihologie şi 
de dezvoltarea personală. 

„Secretul” constă însă în conştientizarea, 
ordonarea, prioritizarea şi satisfacerea nevoilor 
psihologice. Acesta este scopul lui NU. Altfel, 
spui NU reactiv, fără sens, pentru că aşa ai auzit 
de la cineva pe care l-ai învestit cu rol parental 
protectiv şi atotştiutor şi te alegi mai degrabă cu 
frustrare şi negare. Da, şi negarea face parte din 
familia frustrării. În negare, mintea spune NU 
realităţii. Persoana a auzit pe undeva că e tim- 
pul să înveţe să spună NU şi, ca orice cunoştinţă 


57 


sau informaţie care se lasă agățată neselectiv, 
pulsional şi înghițită „pe nemestecate” ( iraţio- 
nal), o va intoxica. Pe de altă parte, negarea are 
fațete multiple. Ea poate fi sănătoasă în anumite 
situații. Aviz psihologilor! 

Orice mecanism de APĂRARE este des- 
tinat... apărării. Dacă demolezi o construcţie 
înălţată ani de zile în care pacientul a găsit o 
vreme adăpost contra demonilor interiori trezifi 
deseori de cei din exterior, fără a construi înain- 
te cel puţin o altă fundaţie specifică nevoilor 
lui, pacientul rămâne fără casă, fără repere, di- 
sociat, dezrădăcinat! Și ghici cine va avea rol 
protector, salvator, ajutând persoana să supra- 
vieţuiască condiţiilor vitrege, de orice natură ar 
fi ele? Negarea. Este cadrul în care mintea cau- 
tă o soluţie salvatoare, detaşându-se de realita- 
te. Rareori cineva neagă realitatea având alter- 
nativa stabilirii unui contact relativ confortabil 
cu ea. De cele mai multe ori, negarea acoperă, 
maschează conflictul psihologic şi neputinţa. 


În acest sens, este nevoie să facem dis- 
tincţia între afectarea în diferite grade a capaci- 
tăţii de testare a realităţii, care se regăseşte în 
psihoze şi situaţiile în care abilităţile de evalua- 
re și înţelegere a realităţii sunt păstrate, cum se 
întâmplă în nevroze. 

Negarea reflectă dificultatea psihologică 
a pacientului de a-şi accepta boala. Oricâte cu- 
noştinţe ar avea o persoană despre afecțiunea 
sa, ea eşuează în a recunoaşte, evalua şi accepta 
ceea ce este evident pentru ceilalţi şi anume 
faptul că suferă, că are dificultăţi în a gestiona 
anumite experienţe, de orice natură ar fi acestea 
şi că are nevoie de ajutor. 


În cazul schizofreniei, lipsa conştiinţei 
bolii este frecventă, pacienţii negându-şi boala. 
În tulburarea bipolară, depresia clinică si tul- 
burarea anxioasă, aproape trei sferturi din pa- 
cienţi nu acceptă patologia psihiatrică. Mai 
mult, dintre cei care nu au fost diagnosticaţi cu 
o boală psihică, dar care prezintă simptomato- 
logie psihiatrică, 90% nu se consideră bolnavi. 
Să fie o înţelegere deficitară a patologiei menta- 
le în general sau o negare a realităţii personale? 
Probabil că amândouă. 

Aştept să mor... E prea mult... 20 de ani 
de speranţe moarte. Nu a mai rămas nimic pen- 
tru mine. Nu ştiu ce e mai greu... corpul sau 
sufletul... să trăiesc sau să mor? 


Depresia colorează totul în nuanțele ei 
favorite. Negru şi, pe alocuri, nuanţe de gri. 
Depresie. Te întâlneşti zilnic cu acest cuvânt. 
Pe stradă, la radio, în cărţi. Este adeseori asimi- 
lată tristeţii. Care este diferenţa între tristeţe Si 
depresie? Tristeţea este o emoție. 


„Toate emoţiile sunt sănătoase, atunci 
când sunt exprimate adecvat. Emofiile dau sens 
şi culoare vieţii. Sunt indicatorul care îţi semna- 
lează direcţia. Celălalt indicator este rațiunea. 
De multe ori, ţi se pare că indică direcţii opuse. 

Priveşte mai bine. Cu ochii minţii. Te aju- 
tă şi corpul. Dacă eşti atent la tine, la emoţiile 
tale, fără a le deconecta de la rațiune, poţi găsi 
mai uşor drumul pe care este bine să mergi. 
Emoţiile, mai ales tristeţea, sunt felinare în în- 
tunericul îndoielilor, preocupărilor, confuziei. 
Ascultându-le, te ajută să cunoşti, să înţelegi şi 
să acţionezi în direcţia satisfacerii nevoilor psi- 
hologice. 

Tristefea nu este depresie. Poate fi un 
simptom al depresiei clinice atunci când se în- 
căpăţânează să locuiască în interiorul persoanei 
perioade lungi. Nu stă doar în interior. Iese şi pe 
peluză, în curte, pe chip, în corp. Atunci când ţi 
se pare că a ajuns să te definească, de fapt îţi 
poate semnala că suferi şi că ai nevoie de ajutor. 
În depresie, tristeţea nu mai este o emoție. Ea a 
devenit o dispoziţie şi se asociază cu lipsa de 
speranţă și încetinirea funcţiilor psihice - len- 
toare ideatică, a fluxului verbal - bradilalie, 
bradipsihie, acompaniate de tulburări ale som- 
nului, ale apetitului şi ale interesului pentru sex 
şi pentru viaţă în general. 


Aceasta este depresia clinică majoră. Stu- 
diile arată că una din patru femei suferă un epi- 
sod depresiv major de-a lungul vieţii, în timp 
ce, în cazul bărbaţilor, depresia este mai puţin 
prezentă. Doar unul din opt bărbaţi o cunosc. 
Previziunile OMS stipulează că în anii 2020 
depresia va reprezenta a doua cauză mondială 
de dizabilitate şi va primi aurul morţii în ţările 
în curs de dezvoltare şi bronzul în ţările dezvol- 
tate, Realitate impregnată de sarcasm ştiinţific, 
știu. Oricum ar fi, depresia constituie, după bo- 
lile cardiovasculare, a doua cauză de deces, 
precedând accidentele cerebrale vasculare. 

Este greu de descris tristeţea pe care o re- 
simte un depresiv. Este extrem de copleșitoare. 
Durerea este profund întipărită în sufletul şi 
corpul pacienţilor. Ei vorbesc despre depresie 
ca despre cea mai cumplită durere trăită vreoda- 
tă. Corpul vorbeşte şi el despre ea prin muscula- 
tura flască, facies-ul devenit curgător, îndrep- 
tându-se undeva spre pământ cu pleoapele căzu- 
te şi umerii încovoiaţi. Ochii, „înotători de per- 
formanţă”, parcă şi-au pierdut abilităţile, şi în 
orice moment se pot îneca în lacrimi. 

Depresiei îi place însă şi balul mascat. 
Aici se prezintă cu o altă ţinută. Mascată, evi- 
dent. Cel în cauză manifestă un nivel energetic 
destul de crescut şi pare ori plin de viaţă, vesel 
sau, dimpotrivă, iritabil. Conform statisticilor, 
în rândul adolescenților şi al persoanelor vârst- 
nice există cea mai mare prevalenţă a depresiei 
mascate. Atenţie! Deşi unii oameni par mai de- 
grabă anxioşi decât trişti, în realitate ei pot fi 
depresivi. Din această categorie fac parte în 
general persoanele care au dificultăţi în expri- 
marea emoţiilor, disimulează tristeţea prin furie, 
drenându-o printr-un comportament agresiv şi 
autodistructiv. Astfel, o persoană sociabilă şi | 
plăcută îmbracă instantaneu o mască ursuză, 
furioasă, anulând tot ce stabilise anterior. 

Indicatori ai depresiei sunt acuzele soma- 
tice, dureri de cap, de stomac, stări de oboseală 
şi slăbiciune, perturbarea ritmului somn-veghe, 
stări care nu au o cauză medicală. 


Depresia vine cu senzaţia de vid interior. 
Uneori, depresivul încearcă să umple acest gol 
mâncând foarte mult. De cele mai multe ori, însă, 
comportamentul este exact invers. Pe o persoană 
cu depresie nu o mulţumeşte nimic, nu se poate 
bucura nici de/cu persoanele pe care anterior le 
iubea, nici de activităţi care anterior îi plăceau 
(anhedonie). În cazurile de depresie severă, 
bolnavul este incapabil să exprime orice emoție. 
Este împietrit, nu poate nici măcar sa plângă. 
Lacrimile i-au secat. 


Depresia preia controlul asupra între- 
gii vieţi. Îşi pune amprenta asupra gândurilor, 
credințelor, ideilor, reprezentărilor. Depresivul 
se simte înfrânt de întreaga lume, fără nicio po- 
sibilitate de a ieşi la lumină, de a mai rezolva 
ceva. Totul este pierdut. Viaţa este pierdută. Se 
simte vinovat pentru tot, inclusiv pentru boala 
sa. Dacă ar fi fost o persoană mai bună, mai 
capabilă, ar fi reușit să se vindece, să treacă 
peste tristeţe şi peste letargie, aşa cum alţii au 
avut o viaţă mult mai grea şi totuşi au reuşit. 

Depresivul se simte ca fiind o povară 
pentru familie si prieteni. Tentativele şi suicidul 

în sine au legătură cu această percepţie. Depre- 
sivul doreşte să îşi elibereze familia de povara 
de a mai avea grijă de el. Un depresiv aproape 
că nu este capabil să vadă sau să anticipeze su- 
ferinţa pe care moartea lui ar provoca-o famili- 
ei. Filtrele lui interioare lasă să treacă doar efec- 
„tele pe care boala le are asupra lui şi a familiei. 


Depresia duce la pierderea perspectivelor. 
Viitorul devine prezent scufundat în trecut. Spe- 
ranta pare pentru totdeauna pierdută de un de- 
presiv. Conotaţiile emoţionale ale sentimentului 
asociat pierderii speranţei sunt atât de profunde, 
încât sunt greu de înţeles pentru cineva care nu 
a experimentat vreodată depresia. Îţi aminteşti 
când te-ai simţit cel mai rău din punct de vedere 
fizic? Poate stomacul tău ţi-a jucat feste sau un 
virus s-a ataşat atât de tare de tine, încât capul, 
nasul, tot corpul îl ascultau fără nicio împotrivi- 
re? Orice tratament medicamentos era inutil. 
Aşa se întâmplă cu depresia. Cognitiv, eşti con- 
ştient că te vei simţi mai bine peste câteva zile, 
dar senzaţia de rău te ţintuieşte în prezent şi îţi 
fură speranţa că va mai fi bine. Mai mult, în 
cazul depresiei, acea senzaţie nu trece în câteva 
zile. Zi după zi, te privează de speranţă, de per- 
spective, de emoţii, de tine. Îţi lasă doar credin- 
ţa că va fi din ce în ce mai rău. Din mintea şi 
sufletul depresivului se şterge orice urmă de 
existență a sentimentului de bine. Nu există 

amintiri colorate, experienţe fericite, chiar dacă 
le-a trăit cu ceva timp în urmă. A pierdut orice 
contact cu starea de bine. A căpătat în schimb 
convingerea că nimeni nu îl poate ajuta, doctori 
sau familie. Nedrept schimb, nu-i aşa? Nu se 
termină aici! Aceste convingeri vin împreună cu 
adormirea speranţelor şi trezirea incertitudinilor. 


Depresivul începe să se întrebe dacă viaţa 
mai merită trăită şi dacă nu cumva lumea ar fi 
mai bună fără el. Viaţa sa se constelează acum 
în jurul întrebării „La ce bun?”. 

Depresia nu este întotdeauna ușor de 
recunoscut. Pe lângă modificările emoțional- 
afective (tristeţe, anxietate, indiferenţă), apar 
cele comportamentale (energie, interes, voinţă, 
somn, apetit, sex), cognitive (tulburări ale per- 
formanţelor intelectuale), însoţite de tulburări 
psihosomatice. Depresia atipică se manifestă 
diferit. Pacientul poate prezenta perturbări ale 
ritmului somn-veghe, cu dificultăţi la adormire 
şi/sau trezire, modificări ale apetitului şi ale 
greutăţii corporale. Pe de altă parte, se poate 
simţi bine în compania altora, înflorind în con- 
texte sociale. 

Pierderea interesului pentru sex poate du- 
ce clinicianul pe o pistă greşită. Terapie de cu- 
plu sau tratamentul depresiei? Întotdeauna tra- 
tamentul depresiei. Tratamentul medicamentos 

al depresiei poate provoca disfuncţii sexuale, 
manifestate la femei prin amenoree (lipsa ciclu- 
lui menstrual). 


Depresia scurge viaţa. Depresia înceti- 
neşte totul. Gândirea, mişcările, viaţa. Retardare 
psihomotorie. Fiecare mişcare consumă resurse 
energetice imense. Persoana abia merge, mănân- 
că, vorbeşte. Discursul ei este marcat de pauze 
lungi şi suspine. Tonul şi ritmul verbal este scă- 
zut. Cei din jur fac eforturi pentru a auzi şi 和 nte- 
lege un depresiv. Pentru un timp. La un moment 
dat, persoanele din jurul depresivului obosesc, 
se plictisesc, ceea ce duce la creşterea sentimen- 
tului de inadecvare a pacientului, mai ales că 
acesta se confruntă şi cu dificultatea de a-i ur- 
mări, de a fi atent, de a se adapta exteriorului. 


De asemenea, comportamentul mimico- 
gestual este redus. În depresia cronică, acesta 
este redus spre zero (depresia catatonică). Obo- 
scala se instalează rapid în urma oricărei activi- 
tăţi. Ca urmare, multe dintre acţiunile începute 
rămân nefinalizate. Depresivul devine neglijent, 
nu mai acordă atenţie aspectului fizic, nu se mai 
spală şi nu îşi mai schimbă hainele. Aptitudinile 
cognitive se reduc, concentrarea, atenţia, abili- 


tatea de a memora și de a rezolva probleme sunt 
afectate. 

in depresia mascată, persoana se simte ca 
pe marginea prăpastiei, trăind într-o continuă 
anxietate. Este îngrijorată în permanenţă. Anxi- 
cetatea se traduce prin agitaţie psihomotorie. 
Persoana se mişcă tot timpul, mută obiecte, îşi 
frământă mâinile, ceea ce o deturnează de la 
scopul iniţial. 

Oricând te poţi trezi cu depresia la uşă. 
Uneori este sezonieră... poate apărea toamna 
şi/sau iarna. Adesea îşi face bagajele primăvara. 
De obicei, se instalează în urma unui eveniment 
traumatizant, cum ar fi pierderea locului de 
muncă, a cuiva apropiat, plecarea de acasă, în- 
ceperea unui proiect nou (slujbă, şcoală etc.). 
Chiar şi evenimentele fericite pot fi precursori 
ai depresiei din cauza potenţialului stresor (naş- 
terea unui copil, căsătoria, absolvirea studiilor). 


Nucleul depresiei este pierderea. De- 
presivul este cel care nu se adaptează pierderii. 
După săptămâni sau luni în care experienţele de 
viaţă sunt amprentate de pierdere, fie că e vorba 
de cea a unei persoane, relaţii, obiect învestit, 
situaţie, statut, eveniment, şansă, persoana în- 
cepe să simtă eşecul ca pe o constantă în viaţa 
sa. Drept urmare, principalele accesorii ale vie- 
ţii sale devin tristeţea şi lacrimile. 

Depresivul îşi trăieşte doliul pierderii şi nu 
găseşte resurse pentru a merge mai departe, pen- 

tru a restabili contactul cu realitatea. Toleranta la 
frustrare scade considerabil, nu mai găseşte solu- 
ţii pentru nimic. Este momentul pentru tratament. 
Din păcate, cei mai mulţi depresivi nu ajung la 
medicul psihiatru. Este o mare greşeală. Fără 
tratament corespunzător, medicamentos şi psiho- 
terapeutic, un episod depresiv se cronicizează. În 
unele cazuri, persoana ajunge să nu mai iasă din 
casă şi apare ideatia suicidară. 

De asemenea, pot apărea episoade psihoti- 
ce, situaţie în care depresivul aude voci şi pierde 
contactul cu realitatea. Oricum, cu tratament psi- 
hiatric, depresia începe să se remită în mai puţin 
de câteva săptămâni. Depresia ușoară răspunde 
bine şi la psihoterapie. Intervenţia psihoterapeu- 
tică nu este însă indicată în depresia cronică, 
pentru că efectele sunt nesemnificative. 


Depresia se tratează medicamentos. 


Majoritatea oamenilor au mai mult de un 
episod depresiv. Posibilitatea de a dezvolta al 
doilea episod depresiv crește în cazurile în care 
primul episod a apărut în tinereţe, a durat ani de | 
zile şi a fost afectat contactul cu realitatea, mai 


ales dacă şi altcineva din familie a fost/este de- 
presiv. 


Depresia la copil şi adolescent prezintă 
semne clinice diferite, ceea ce o face greu de 
recunoscut, fiind confundată deseori cu criza de 

adolescenţă. Lipsa de interes pentru activități 
altădată plăcute, tristeţea, scăderea performanțe- 
lor intelectuale şi şcolare, tulburările de somn şi 
de alimentaţie, ideaţia şi tentativele suicidare, 
comportamentul opozant şi antisocial, perturba- 
rea imaginii corporale, schimbările de dispoziţie 
constituie semne ale depresiei. 

Depresia la vârstnici se manifestă în 
principal prin anxietate crescută, hiperactivitate 
şi scăderea aptitudinilor cognitive, ceea ce poate 
conduce în mod eronat la diagnosticul de de- 
menţă. 

Depresia însoţită de anxietate şi ideaţie 
delirantă se poate dizolva treptat în demenţă 
cauzată de boala Huntington, exprimându-se 
clinic iniţial în plan afectiv şi comportamental, 
apoi în plan cognitiv şi relaţional. 

Demenţa în boala Parkinson apare în 
forme severe sau în fazele finale ale bolii Al- 
zheimer şi include manifestările depresive care 
se suprapun demenţei, cronicizând-o. 


Distimia sau tulburarea distimică este o 
formă de depresie în care simptomele sunt de 
intensitate uşoară, însă durează o perioadă lun- 
gă de timp. Persoana se simte nefericită aproape 
tot timpul, cel puţin o zi din două, dar nu are 
tulburări de somn, de apetit sau de ordin sexual 
şi este adaptată social, fiind capabilă să aibă un 

loc de muncă şi să se adapteze responsabilități- 
lor profesionale. 


Există păreri conform cărora distimia se 
află cumva la graniţa dintre boala psihică şi tră- 
sătura de personalitate. Cert este că afectează 
aproximativ 3% din populaţie, debutează de 
cele mai multe ori în adolescenţă, dar poate 
apărea şi tardiv, după vârsta de 21 de ani şi nu 
dispare spontan. Deşi chiar persoana în cauză şi 
cei din jur pot crede că sunt manifestări structu- 
rale şi că simptomele depresive sunt trăsături de 
personalitate, realitatea este alta. Este nevoie de 
tratament psihiatric. Altfel, distimia poate dura 
ani de zile şi calitatea vieţii este sever afectată. 


„Depresia postschizofrenică sau depresia 
postpsihotică prezintă un risc de suicid crescut 
şi tocmai de aceea este extrem de important diag- 
nosticul diferenţial cu schizofrenia. Simptomele 
depresive apar în primele 12 luni după un episod 
schizotrenic, cu o durată de minim două săptă- 
mâni, iar simptomele specifice schizofreniei 
manifestate în principal prin aplatizare afectivă, 
alogie şi avoliţie sunt subsidiare celor depresi- 
ve. Depresia este cea care a preluat controlul! 


Tulburarea bipolară este caracterizată de 
alternanța episoadelor depresive cu cele mania- 
cale. În acest caz, este esențial diagnosticul di- 
ferenţial între depresie şi tulburarea bipolară. 

Distincția nu este simplă, întrucât manifestările 
depresive sunt exact identice. Indicatorii sunt 
existenţa tulburării bipolare în istoricul familial 
şi tonusul ridicat, comportamentul cu note eufo- 
rice prezent la remisia episodului depresiv. În 
această situaţie, tratamentul psihiatric va fi diferit. 


Tulburarea schizoafectivă este ilustrată 
prin prezenţa simultană sau consecutivă a unor 
simptome schizofrenice şi dispoziţionale — ex- 
pansive sau depresive, unice sau recurente. 
Când simptomele depresive sunt prezente ală- 
turi de cele schizofrenice, vorbim de tulburarea 
schizoafectivă de tip depresiv. Statisticile susţin 
că tulburarea schizoafectivă expansivă este mai 
frecventă la adolescenţi şi tineri, în timp ce de- 
presia apare mai mult la adulţi. 

Intoxicaţiile cu substanţe psihoactive se 
manifestă prin labilitatea dispoziţiei cu treceri 
de la depresie la expansivitate, însoţite de tulbu- 
rări psihice şi comportamentale. 

Un lucru extrem de important trebuie însă 
reținut: depresia este tratabilă! 


Ghid de întrebări pentru depresia majoră’ 


La fiecare simptom, se va investiga dura- 
ta şi persistența. Este nevoie să acordăm atenție 


5 Adaptat în funcție de criteriile de diagnostic DSM IV. 

simptomelor cauzate de o afecţiune somatică, 
precum şi ideaţiei delirante. Acestea nu vor fi 
considerate simptome ale depresiei. 


Prezenţa a cel puţin cinci dintre simpto- 
mele prezentate mai jos pentru o perioada de 
două săptămâni, cu modificarea nivelului de 
funcţionare anterioară a persoanei, conduce la 
validarea diagnosticului de depresie cronică. 


1. Dispoziţie depresivă în cea mai mare parte 
a timpului, aproape în fiecare zi, conform 
declaraţiilor persoanei sau ale celor din jur 
(tristeţe, vid interior). 

Atenţie! Uneori, este nevoie ca un depre- 
siv să fie ajutat şi stimulat să vorbească, oferin- 
du-i-se variante de răspuns, fără a-l intruza, prin 
acordarea la ritmul său redus din punct de vede- 
re verbal şi ideatic. Acordarea se va face cu 
scopul de a dinamiza pacientul şi, implicit, rela- 
ţia terapeutică, prin comportamentul verbal şi 
nonverbal al clinicianului. 


Cum te simţi? Observ că eşti/pari destul 
E meri (trist, obosit, dărâmat sau deprimat. 
Nu se dau toate variantele deodată.) De cât : 
timp te simţi aşa? Este prima dată sau ţi s-a 
mai întâmplat să te simţi ca acum? Hai să vor- 
bim puţin despre tristețea ta (sau despre emoția 
pe care o descrie pacientul). Cât de des se în- 
tâmplă să te simţi aşa? În fiecare zi? Cât timp 

durează starea aceasta? Aproape toată ziua? 
Cum este această stare (tristețea ta)? În ce fel 
te afectează ea? Cât de rău este sentimentul? 
Te simți ca şi cum ........ 


2. Diminuare considerabilă a interesului sau 
a plăcerii pentru aproape orice activitate. 


Cu ce te ocupi? Există anumite activități 
sau lucruri pe care le faci cu plăcere în pre- 
zent? Dar în trecut? Care erau activităţile tale 
preferate? (dacă îi este greu să răspundă, îl 
ajutăm cu sugestii - TV, citit, sporturi, cumpă- 
rături, plimbări, întâlniri cu prietenii, o masă 
bună — mâncarea, sexul, hobby-uri). 

Ce simţi acum în legătură cu ele? De cât 
timp ţi-ai pierdut interesul pentru ele sau nu îţi 
mai plac? Există situaţii în care te simţi mai 
disponibil să acorzi atenție anumitor lucruri (se 
face referire la activităţile/lucrurile care îi plă- 
ceau anterior)? La ce te referi, mai exact? 
Când s-a întâmplat ultima oară să faci ........ (se 
face referire la activitățile/lucrurile plăcute 
anterior)? Cum te-ai simţit atunci? 


3. Pierdere considerabilă în greutate fără a 
ţine vreo dietă (modificare mai mare decât 
5% din greutatea corpului într-o lună), scă- 
derea sau creşterea apetitului, manifestată 
aproape în fiecare zi. 

Ce ai mâncat astăzi? Există vreo modifi- 
care a apetitului tău? Ai putea să descrii ce 
anume ai mâncat ieri? În fiecare zi ai acelaşi 
apetit, mănânci la fel? De cât timp ţi se întâm- 
plă? Ai slăbit sau te-ai îngrăşat în ultima vre- 
me? Cât? De când s-a modificat greutatea ta? 


4. Insomnie sau hipersomnie aproape în fie- 
care noapte. 


Cum este somnul tău? Câte ore dormi pe 
noapte? Cum ţi se pare? E mai mult sau mai 
puţin în comparație cu somnul tău normal? De 
cât timp ai probleme cu somnul? Cât de des ţi 
se întâmplă să iţi fie greu să dormi/să te tre- 
zeşti? Hai să vorbim mai mult despre probleme- 
le tale cu somnul ca să înțeleg exact în ce con- 
stau. Îşi este greu să adormi, să menţii somnul, 
sau te trezeşti prea devreme? Cum te simţi când 
IE nu (se vor menţiona dificultăţile)? Ce faci 
când Sogni (se vor menţiona problemele)? 


5. Agitafie sau lentoare psihomotorie, mani- 
festată aproape tot timpul și observată de cei 
din jur (nu doar senzaţii subiective de agita- 
ţie, neliniște sau de oboseală). 


Indicatori ai agitaţiei psihomotorie: per- 
soana nu îşi găseşte locul pe scaun; se atinge, se 
răsuceşte, se învârte, se trage de păr, de piele 
sau de haine; își frământă mâinile; își încruci- 
şează şi eliberează mereu picioarele. 


75 


Indicatori ai lentorii psihomotorii: vor- 
beşte încet, rar, cu pauze mari între răspunsuri 
sau între cuvinte, mutism (nu vorbeşte deloc), 
mişcări ale corpului lente, încetinite. 


Observ că ........ ( eşti destul de agitat, ne- 
liniştit, nu iți găseşti locul pe scaun etc.). Se 
întâmplă de obicei să fii agitat? Poţi să spui în 
ce fel se manifestă agitația ta? Îţi este greu să 
iți găseşti locul sau să stai în acelaşi loc? Cei 
din jurul tău fi-au spus ceva în legătură cu agi- 
lația ta? Au observat-o şi ei? Ti se întâmplă 
uneori să te simţi greoi, încetinit, ca şi cum ai 
avea nişte greutăţi în picioare sau în cap? Cât 
de des te simţi aşa? Cei din jur au observat şi 
ei? Ce anume ți-au spus? 

6. Oboseală și scădere a nivelului energetic 
resimţite aproape zilnic. 

Cum stai cu energia? Te-ai simţit obosit, 

epuizat? De cât timp te simţi aşa? Te rog să 
descrii această stare. Cum este? Cât durează de 
obicei? Există momente în care te simţi revitali- 
zat? Când s-a întâmplat ultima oară să te simţi 
plin de energie? Ce ai făcut atunci? 
7. Sentiment acut de lipsă de valoare şi cul- 
pabilizare excesivă generalizată, nu doar au- 
to-culpabilizare sau învinovăţire opi sta- 
rea de boală. 

Am înţeles că de ........ (durata trăirilor 
negative) te simţi ........ (acuzele). Ce crezi des- 
pre toate aceste trăiri pe care le ai? Ce simţi 
față de ele? Ce iți imaginezi că te face tocmai 
pe tine să trăieşti toate astea? 


Să înțeleg că te simţi fără valoare sau ca 
și cum ai fi eşuat? Se întâmplă adeseori să te 
invinovăţeşti pentru diferite lucruri, fapte sau 
aliceva? La ce te referi mai exact? În legătură 
cu ce anume te culpabilizezi? Există şi altceva 
pentru care te simți vinovat în prezent? Fă-mă 
să înțeleg despre ce anume este vorba. La ce te 
gândeşti, mai exact? Cum este să trăieşti cu 
acest sentiment de vinovăţie? Ce efect are aces- 
ta în viața ta? Ce ai vrea să faci atunci când te 
simţi vinovat? Ai vrea să scapi de vinovăţie? 
Cum te gândeşti că ai putea să procedezi? Ce 
anume ai făcut în mod concret? 


Sunt şi alte lucruri, persoane, situaţii din 
trecutul tău, faţă de care te simţi vinovat? Care 
sunt ele? La ce te referi? Înţeleg că eşti destul 


de preocupat de ....... (pattern-ul de vină şi sti- 
mă de sine scăzută)? Cât de des ţi se întâmplă ` 
să te gândeşti la ....... (pattern-ul de vină şi sti- 


mă de sine scăzută)? Se întâmplă zilnic? 


8. Încetinirea proceselor gândirii, scăderea 
capacităţii de concentrare, indecizie, mani- 
festate aproape zilnic. 

Ai dificultăţi de concentrare sau de gân- 
dire? Poţi să dai un exemplu? La ce te referi 
mai exact? De cât timp ai aceste dificultăţi? 
Durează o anumită perioadă de timp? În ce fel 
se manifestă? Cum te afectează aceste proble- 
me? Poţi să citeşti? Să te uiţi la TV? Să te con- 
centrezi într-o conversaţie? Îţi este mai greu să 
iei decizii decât înainte? Sunt anumite decizii 
pe care le iei mai greu? Care? 


Care sunt deciziile pe care este nevoie să 

le iei zilnic (se exemplifică concret, în funcţie 
de responsabilităţile pacientului: deciziile lega- 
le de gospodărie, familie, profesie)? Durata şi 
persistenţa. 
9. Gânduri recurente de moarte (nu doar tea- 
ma de moarte), ideaţie suicidară, fără planuri 
specifice sau tentativă de suicid ori un plan de 
suicid. 

Uneori, când cineva se simte extrem de 
deprimat şi dărâmat, se poate gândi la moarte. 
Ai avut astfel de gânduri? Cum te fac să te simţi 
aceste gânduri? Te-ai gândit la un anumit mod 
de a muri? La ce te referi mai exact? În ce con- 
slă acest plan? Ai făcut vreodată ceva în acest 
sens (acțiunea)? Când te culci, ţi se întâmplă 
adeseori să îți doreşti să nu te mai trezeşti? 


10. Simptomele cauzează un disconfort 
clinic major şi inadecvare socială, profesională 
sau în alte domenii de funcţionare a persoanei. 

Ce dificultăţi îți provoacă starea ta (de- 
presia)? În ce fel te afectează aceste dificultăți? 
Îţi cauzează probleme la şcoală, la serviciu? În 
cuplu? În relaţiile cu prietenii sau familia? În 
viața socială? La îndeletnicirile casnice? 


*Se exclude diagnosticul de depresie majoră 
dacă simptomele sunt cauzate de medicaţie 
(cum ar fi antihipertensivele), droguri (alcool, 
cocaină, steroizi etc.) ori ale unei condiţii medi- 
cale generale (de exemplu o boală endocrină). 


*Se exclude diagnosticul de depresie majoră în 
cazul în care simptomele au apărut în mai puţin 
de două luni de la o pierdere semnificativă (de- 
cesul unei persoane importante), cu excepția 
situaţiei în care apare o afectare majoră a func- 
ționării, preocupări morbide, însoţite de stimă 
de sine scăzută, ideaţie suicidară, simptome 
psihotice sau încetinirea procedeelor gândirii. 


“Se exclude diagnosticul de depresie majoră | 
când pacientul prezintă ideaţie delirantă şi halu- 
cinaţii de cel puţin două săptămâni în absenţa 
schimbărilor de dispoziţie semnificative. În aceste 
cazuri, diagnosticul poate fi schizofrenie, tul- 
burare schizoafectivă, tulburare delirantă, tulbu- 
rare schizofreniformă sau tulburare psihotică. 

În cazul psihozei, se recomandă următoa- 
rele întrebări: A fost vreo perioadă când ai sim- 
țit (simptomele psihotice), dar nu te simţeai trist 
sau deprimat şi aveai probleme cu (simptomele 
depresiei)? De cât timp ai (simptomele 
psihotice)? Când a apărut depresia legată de 
acestea? 


Ghid de întrebări pentru distimie 

Dispoziţie depresivă pe aproape tot par- 
cursul zilei, în majoritatea timpului, descrisă de 
persoană sau de cei din jur, care durează de cel 
puţin doi ani. 

Cum ai putea să descrii felul în care te 
simți? Înţeleg că te simţi trist şi deprimat. Cât 
de des ți se întâmplă să te simţi astfel? De cât 
timp durează această stare? 

Atenţie: Diagnosticul de distimie trebuie să 
excludă existenţa depresiei majore în ultimii doi 
ani. 

Te-ai simțit de curând mai deprimat de- 
cât de obicei? Te-ai simțit vreodată în ultimii 
doi ani mult mai rău, mai deprimat decât de 
obicei, timp de cel puţin două săptămâni? 

În cazul în care răspunsul la ultimele în- 
trebări este afirmativ, diagnosticul este probabil 
depresie majoră. 

Puzzle mental. Corp, minte, suflet. Ai 
toate piesele. Te uiţi la ele, dar nu le vezi. Nu 
poţi să le găseşti locul în ecuaţia interioară. 
Tocmai tu, specialist în puzzle, ești pur şi sim- 
plu blocat în fața acestor bucățele. La ce anume 
folosesc? În disociere, mintea parcă ar fi separa- 
tă de corp. Persoana se simte ca un străin în 
propriul corp, iar funcţiile cognitive parcă nu îi 
mai aparţin. Este nesigură de propriile senti- 
mente şi acţiuni. Nu îşi mai aminteşte experien- 
tele cu încărcătură emoţională negativă. Disoci- 
erea apare de cele mai multe ori ca urmare a 
şocului produs de evenimente traumatizante. 
Disocierea este deseori legată de abuz. 


Jerome S. Blackman relatează despre 
existenţa alter ego-urilor” sau a personalităţilor 
alternante la adulţii abuzaţi sexual în copilărie. 
În acest context, „disocierea este un proces prin 
care aspecte importante ale personalităţii sunt 
clivate şi devin inconştiente, ca apărare împo- . 
triva intensității afectelor determinate de eve- - 
nimentul din copilărie”. í 


Majoritatea oamenilor trăiesc stări de re- 
lativă disociere în situaţii de stres, oboseală ac- 


* Jerome S. Blackman, 10/ Aparari. Cum se autoprotejează min- 
tea, Ed. Trei, 2009, p.161. 

centuată, deprivare de somn. În cazul senzafiei 
de inadecvare în raport cu propriul corp sau de 
deconectare de la gânduri şi acţiuni, vorbim de 
depersonalizare. Ca şi cum te-ai percepe din 
perspectiva altcuiva, greu de perceput şi el, un 
robot alunecând printre nori. 


Depersonalizarea este asociată unui sen- 
timent cel puţin ciudat. Dintr-o dată, parcă ar fi 
altcineva. O persoană care trăieşte într-un alt 
ritm şi altă lume. O lume bidimensională în ra- 
port cu care se află în rol de spectator. Viaţa i se 
derulează pe ecranul personal, iar el priveşte. 
Totul este diferit. Sunetele sunt mai puternice 
sau mai slabe, culorile sunt mai vii sau mai pa- 
le, decorul pare a fi de neatins undeva în fundal. 


Un alt tip de experienţă disociativă este 
dejă-vu-ul. Timpul se dilată, înghițind prezen- 
tul. Pacientul retrăieşte experienţe ca şi cum ar 
fi în prezent. În majoritatea cazurilor, aceste 
perturbări ale realității şi ale identității sunt 
temporare. Pacientul se luptă cu aceste senzaţii 
stranii, căutând, pe de o parte, să înţeleagă natu- 
ra trăirilor şi, pe de altă parte, să redevină acto- 
rul propriei vieţi. La un moment dat, constată că 
nimic nu s-a schimbat. El este actorul şi autorul 
scenariului său de viaţă. 

Schizofrenia este ilustrată clinic prin de- 
personalizare şi derealizare pe fondul tulburări- 

lor comportamentului, cogniţiei, senzorialităţii, 
dispoziţiei, comunicării şi voliţiei. Pacientul 
prezintă incoerența ideo-verbală, comportament 
dezorganizat sau catatonic, manifestări haluci- 
natorii, idei delirante de persecuție, control, de 
„referinţă de inserţie sau extracţie a gândurilor”. 

Tulburarea de personalitate schizotipală 
reprezintă terenul experienţelor perceptive ne- 
obişnuite, pacientul experimentând trăiri croni- 
ce şi uneori persistente de derealizare. Disocie- 
rea poate fi un răspuns la experienţele traumati- 


zante şi, în acest caz, o regăsim în tulburarea de 
stres posttraumatic. 

pg Hy. J 


ucr EA a 
iata 
Tenei demre Na 


Ce muzică extraordinară!!! Picioarele 
bat ritmuri frenetice, braţele învârt aerul cu 
viteze şi mişcări năucitoare. Vocea nu mă mai 
ascultă! E atât de slabă... Parcă nu e a mea. 
Altfel, ar ţine pasul cu tot ce simt!!! Bucuria, tot 
extazul pe care artiştii ăştia îl trezesc în mine... 
Trebuie sa ajung pe scenă! Să îi trezesc pe oa- 
menii ăştia din public! După ore întregi, mă 
simt la fel... Ca şi cum aş fi acolo. Trebuie să 
am propria scenă, propriul show. Am atâtea 
idei!!! Nimeni nu ar înțepeni pe scaun la spec- 
tacolele mele. Ştiu deja cum va fi. Versurile 
deja se scriu, melodiile se aşază. Costumele, 
costumele. Aaa, scenografia este fantastică... 


Euforia - emoția cu stoc nelimitat de 
aripi. Are conexiune directă la experienţe pozi- 
tive, cuvintele și îmbrăţişările persoanei iubite 
sau ale mentorului spiritual, fie el o persoană, o 
lectură plină de sensuri, cerul plin de stele sau 
un copac ca niciun altul. Sunt întâlniri funda- 
mentale la care ţinuta obligatorie sunt aripile 
împărţite cu generozitate la intrare de euforie. 


Într-o altă dimensiune, aparent la celălalt pol, se 
află depresia. 

Euforia reprezintă unul dintre motoarele 
creativităţii. Uneori însă, aceste întâlniri pot 
introduce în scenă alcoolul sau drogurile. Eufo- 
ria apare şi în aceste situaţii. 


Mai mult, în anumite cazuri, este precur- 
soarea episoadelor maniacale. În primă fază, 
persoana se simte extrem de încrezătoare, bine 
dispusă, optimistă, energizată de iubire pentru 
toţi şi toate. Scrisoarea a treia se rescrie perma- 
nent, reînnoind cu viteza luminii numărul prie- 
tenilor cuvântători sau nu. Râul, ramul, omul şi 
tot ce mai este prin zonă, devin pe rând prietenii. 

În această fază, cuforicul, copleşit de iu- 
bire şi generozitate, este invadat de intenţii, 
gânduri şi acţiuni — adevărate supape emoţionale. 


Creativitatea este la ea acasă. Ideile se nasc una 
după alta, care mai de care mai spumoase. 
Somnul? Cine are nevoie de el? Este supra- 
învestit. Euforicul, proaspăt ridicat la rang de 
maniacal, hipo-maniacal, ce-i drept, deşi doar- 
me puţin, crede că arată mai bine ca niciodată şi 
se simte mai plin de energie ca oricând. 


Tocmai v-am făcut cunoştinţă cu o per- 
soană aflată în episod hipomanical, a cărui se- 
veritate este mai redusă raportată la manie. 
Hmmm... Ce e rău în a te simţi atât de bine? 
Vreţi şi voi pilula asta... Poate să se cheme 
hipomanie, euforie, iubire sau oricum altfel, nu 

contează ce nume poartă. Are inimă de aur, 
muşchi de oţel și creier care procesează infor- 
maţiile mai repede si mai bine decât cel mai 
performant computer al NASA. Cei din jur sunt 
fascinaţi, toate manifestările emoţionale şi 


comportamentale par mai degrabă indicatori de 
sănătate decât de boală. 


De reţinut! Aceste schimbări de dispoziţie 
nu reprezintă neapărat un indicator al maniei. 


În tulburarea ciclotimică, apar schimbări 
de dispoziţie, de la depresia moderată la hipoma- 
nie, care durează de la câteva zile sau săptămâ- 
ni. În ambele situaţii, este important să fie recu- 
noscut pattern-ul comportamental subsidiar tul- 
burării bipolare. 

În tulburarea afectivă bipolară, episodul 
hipomaniacal este precursorul maniei. Episodul 
expansiv sau mixt survine anterior sau ulterior 
unui episod depresiv major. Ca urmare, cel în 
cauză se simte acum ca şi cum a găsit reţeta 
magică ce îl fereşte de orice. Acum nimic nu 
mai este supărător. Totul este haios, provocator, 
excitant. Maniacalul doreşte să îi implice pe cei 
din jur în viaţa sa. Nu contează că nu i-a mai 
văzut niciodată. Vrea să împărtășească totul 
împreună, să râdă cu ceilalţi, să le povestească 
despre sine. Cu cât mai mult, cu atât mai bine. 

Timiditatea, modestia, reținerea, toate aces- 
tea ţin de trecut. Chiar dacă acum ceva timp 
erau trăsături definitorii ale personalităţii sale, 
acum ele sunt înlocuite de preocupările sexuale 
şi/sau religioase, sub influența euforiei. Acum, 
interesele principale sunt iubirea şi comuniunea 
spirituală. Nobile scopuri, nu-i aşa? Capcana 
este că, în căutarea scopurilor sale, maniacul se 
află pe nisipuri mişcătoare, în propria realitate. 
Iluzii create pe credințe mai mult sau mai puţin 
false, toate la superlativ: farmecul personal ire- 
zistibil, atracţia și iubirea nemărginită a celor- 
alţi, interesul şi înţelegerea cu totul specială 
din partea divinității. 

Cronicizarea maniei amplifică aceste cre- 
dinţe, euforia fiind înlocuită de sentimentul 
omnipotenţei. Iubirea, extazul, excitaţia, apro- 
pierea de divinitate se transformă în iritabilitate. 
Divinitatea nu mai este în exterior. Ghici unde 
este? Şi, cum un zeu are nevoie de atenţie, adu- 
laţie, divinizare, atunci când nu le primeşte, 
devine furios şi frustrat. Acum sora maniei, de- 
presia, începe să îşi facă intrarea în scena. Per- 
soana trăieşte mai multe episoade depresive 
decât maniacale, sau acestea se derulează alter- 
nativ. 


Tulburarea schizoafectivă este ilustrată 
prin prezenţa simultană sau consecutivă a unor 

simptome schizofrenice şi dispozitionale — ex- 
pansive sau/şi depresive, unice sau recurente. 
Când simptomele expansive sunt prezente ală- 
turi de cele schizofrenice, vorbim de tulburarea 
schizoafectivă de tip maniacal. Statisticile sus- 
țin că tulburarea schizoafectivă de tip maniacal 
este mai frecventă la adolescenţi şi tineri, fe- 
meile fiind cele care deţin „monopolul”. 


Intoxicaţiile cu substanţe psihoactive se 
manifestă prin labilitatea dispoziţiei cu treceri 
de la depresie la expansivitate, alături de tulbu- 
Tări psihice şi comportamentale. 


Ghid de întrebări pentru manie / hipomanie” 


1. Dispoziţia hipomaniacală euforică este con- 
firmată de prezenţa a cel puţin trei factori. 
Mania este caracterizată prin prezenţa unei 
dispoziţii expansive sau iritabile, anormale şi 
persistente, dezvoltată pe o perioadă de cel 
puţin o săptămână. Hipomania se desfăşoară 
pe o perioadă mai scurtă de timp, de cel pu- 
țin patru zile, simptomele fiind relativ ase- 
mănătoare, ceva mai reduse ca intensitate. 


Te-ai simţit vreodată extrem de vesel şi 
de bine-dispus, stare care a durat minim cinci 
zile şi care este destul de diferită de modul în 


' Adaptat criteriilor de diagnostic DSM IV. 

care te simţi de obicei? Ce anume [i-a cauzat 
acea stare? Cât a durat mai exact? 


Să înțeleg că sentimentul a fost mai intens 
decât o simplă stare de bine? Îţi aminteşti când 
a apărut? Ce se întâmpla atunci în viaţa ta? 
Cât de des ai avut astfel de stări? A existat vreo 
perioadă în care ai fost extrem de iritabil, când 
totul te enerva foarte tare, nimeni şi nimic nu îţi 
intrau în voie? Cam cât a durat acea perioadă? 
Mai mult de cinci zile? Te rog să descrii mai 
exact cum era acea stare. Când anume a apărut 
ea? Ai consumat alcool sau droguri? 


Ai intrat în multe conflicte, verbale sau 
fizice? Există anumite motive pentru care te 
simți aşa? Au existat mai multe episoade? Cå- 
te? Cât de des se întâmplă să te simţi aşa? 

2. Stimă de sine crescută, grandoare. 


Cum te-ai descrie în timpul acestor epi- 
soade? Care este imaginea ta despre tine? Te 
Simţi mai încrezător în tine decât de obicei? 
Este o perioadă în care parcă simţi că ai mai 
multă putere, poate devii conştient de anumite 
talente, abilităţi? La ce te referi mai exact? 


Care sunt aceste abilități sau puteri? 
Atunci când oamenii sunt foarte bine dispuşi, 
euforici, capătă credinţa că pot deveni faimoşi 
sau că pot face lucruri extraordinare. Ți s-a 
întâmplat şi fie? Ai putea să mă faci să înţeleg 

despre ce fel de gânduri sau convingeri este 
vorba? 


3. Reducerea nevoii de somn (se simte odih- 
nit după doar câteva ore de somn) 


Câte ore ai dormit în acest timp? Ai ne- 


voie de mai puţine ore de somn decât de obicei, 
pentru a te simţi odihnit? 


4. Debit verbal mai mare decât de obicei. 


Aveai mai mult chef de vorbă decât de 
obicei? Te-ai simțit cumva obligat să vorbeşti 
constant, să menţii conversații? S-a întâmplat 
în acea perioadă să te faci mai greu înţeles, 
poate să vorbeşti atât de repede, încât ceilalți 
nu te înțelegeau? 


5. Fugă de idei, senzaţia că îi zboară gândurile. 


În această perioadă ai avut multe idei, 
gânduri care îți treceau foarte rapid prin minte, 
ca şi cum ar fi zburat? 


6. Distractibilitate crescută (capacitate de 
concentrare scăzută cu disiparea atenţiei că- 
tre stimuli nesemnificativi şi detalii) 


S-a întâmplat ca cel mai mic stimul să îţi 
distragă atenţia? Poţi să dai un exemplu? 
7. Creşterea nivelului de implicare în activi- 
tăţi sociale, la serviciu sau la școală, preocu- 
pări sexuale, agitaţie psihomotorie. 

Ai fost mai activ în această perioadă decăt 
de obicei? De exemplu, ai avut mai multe activi- 
tăi acasă? S-a întâmplat să te simţi atât de plin 
de energie încât, în loc să dormi, ai făcut diverse 
treburi casnice sau ai lucrat şi în timpul nopții? 
Ai început noi proiecte sau ţi-ai asumat mai mul- 
te responsabilităţi în ultimul timp? 

Ai lucrat mai mult decât de obicei? S-a în- 
tâmplat să vorbeşti mai mult sau să te întâlneşti 
mai des cu prietenii? Viaţa ta sexuală s-a îmbună- 
(ățit considerabil, în sensul că ai fost mai activ 
sexual decât de obicei? Te-ai simţit atât de odih- 
nit, încât pur şi Simplu îți era greu să ifi găseşti 
locul şi simţeai nevoia să te mişti în permanenţă? 
Poţi să detaliezi? Ce anume ai făcut? 


8. Implicare excesivă în activităţi plăcute, 
dar cu posibile consecinţe negative (investiţii 
riscante, petreceri în lanţ, relaţii sexuale) 


Ai făcut ceva în ultimul timp care fi-a 
creat sau îți poate crea probleme, ţie sau fami- 
liei tale? Ştii, atunci când oamenii se simt 
(simptomele maniacale), ei fac multe cheltuieli, 
unele fără acoperire, investiții riscante, sau se 
implică în tot felul de relaţii, lucruri pe care de 
obicei poate nu le-ar face. S-a întâmplat să faci 
ceva de genul acesta? Despre ce anume este 
vorba? l 

9. În cazul maniei, tulburările de dispoziţie 
sunt suficient de severe încât să producă de- 
rapaje severe în sfera funcţionării sociale, în 
activităţile curente sau în relaţiile interper- 
sonale; de asemenea există posibilitatea ca 
persoana să necesite spitalizare, pentru a re- 
duce riscul de a se răni pe sine sau pe alţii. 


10. Episodul hipomaniacal este asociat cu 
schimbări evidente şi fără echivoc în funcţi- 
onarea persoanei, nespecifice acesteia în 
condiţii normale, tulburări de dispoziţie şi de 
comportament observabile şi de cei din jur. 


A observat cineva că este ceva diferit la 
tine în ultimul timp? Ce anume ţi-a spus? Ţi-a 


spus cineva că eşti mai ........ (simptomele ma- 
niacale)? Ce efect a avut în viața ta această 
perioadă în care ai fost ........ (simptomele ma- 


niacale)? Ţi-a produs probleme la serviciu 
(şcoală)? Dar în cuplu? Dar relaţiile cu priete- 
nii sau familia sau viaţa socială? Ce anume s-a 
întâmplat? Ai urmat vreun tratament? Ai fost 
internat vreodată? 


11. Se exclude mania dacă persoana prezintă 
ideaţie delirantă şi halucinaţii de cel puţin 
două săptămâni, în absenţa tulburărilor de dis- 
poziţie semnificative. În acest caz, diagnosticul 
probabil este unul dintre cele de mai jos: schi- 
zofrenie, tulburare schizoafectivă, tulburare 

delirantă, tulburare schizofreniformă sau tul- 
burare psihotică. 


S-a întâmplat vreodată să ai ........ (Simp- 

(omatologia psihotică), dar nu te-ai simţit ........ 
(dispoziția maniacală) şi nu ai avut probleme 
CU. (simptomele maniacale)? Când? Cât 
timp au durat? La ce distanţă, de când au apă- 
ruta.. a, (simptomele şi dispoziția maniacală) 
de la debutul ........ (simptomele psihotice)? 
12. Se exclude mania dacă simptomele au 
fost cauzate de o afecţiune somatică (ca de 
exemplu hipertiroidia) sau de consum de al- 
cool sau droguri (amfetamine, cocaină). 


94 


这 


Frica este o emoție normală, care pregă- 
teşte persoana pentru gestionarea pericolului, 
mobilizând corpul şi mintea. 


Fobiile sunt cele mai frecvente afecţiuni 
psihice și constau într-o frică iraţională de un 
obiect sau/şi situaţie specifică, afectând, con- 
form criteriilor DSM IV, 7-10 % din populaţia 
generală. În general, adulţii suferă de frică de 
animale, insecte, avioane, lift sau automobile, în 
timp ce copiii sunt mai afectaţi de furtuni, apă 
sau de monştri imaginari din întuneric. 

Etajul 10 este un tabu pentru tine? S-ar 
putea ca acrofobia să fie prin zonă. Lifiul, chiar 
şi la simpla vedere, are o telecomandă magică 
care iţi creşte pulsul, îți accelerează ritmul re- 
spirator, îți usucă gura, îți umezeşte palmele şi 
iți populează stomacul cu o armată de fluturi? 
Dă-mi voie să îţi prezint autorul: claustrofobia. 


Stai, nu răsufla uşurat. Fobiile sunt pline 
de surprize şi se manifestă diferit în funcție de 
ocazie. Astfel, la vederea acelui lichid roşu, 
vâscos, acompaniat sau nu de un ac de seringă, 
persoana vede numai roşu. Un timp. După care, 
nu mai vede nimic. Fobia de sânge, injecții, 
operaţii chirurgicale sau alte intervenţii stropite 
cu sânge se manifestă diferit. Tensiunea arteria- 

lă scade și urmează lipotimia. Se pare că aceste 
fobii legate de sânge se transmit genetic, trans- 
generaţional. 


Fobia socială 


Persoana se simte inconfortabil şi înfrico- 
şată în preajma altor oameni? Este dificil pentru 
ea să funcţioneze social? Școala sau serviciul 
sunt un tabu? În cazul fobiei sociale, pacientul 
trăieşte cu teama că se va expune şi nu va face 
faţă contactelor sociale. Frica este atât de puter- 
Nică, încât îi paralizează întreaga activitate. 

Are dificultăţi în a stabili relaţii. Discuţii- 
le la serviciu sau la şcoală sunt o adevărată pro- 
vocare., Mai mult, simpla ieşire din casă îi pro- 
voacă teamă. Se aşteaptă să fie privit de toată 
lumea, să îi fie vânate greșelile. Îi este teamă că 
se va înroşi sau că va tremura în faţa celorlalți. 
Situaţii precum discuţiile la telefon, achitarea 
unei facturi sau pur şi simplu folosirea toaletei 
publice îi provoacă frică. 


Majoritatea oamenilor trăiesc o stare de 
relativă neliniște, anxietate, atunci când stabi- 
lesc noi contacte sau susţin discursuri. Persoana 
cu fobie socială, însă, este terifiată săptămâni 
întregi înaintea evenimentului, canalizându-şi 
toate eforturile în direcţia evitării acestuia. 

Fobia socială are ca simptom central evi- 
tarea. Persoana în cauză este prinsă într-un cerc 
vicios, în Care cauză şi efect sunt frica intensă 
asociată gândurilor de eşec, reacţiilor inadecvate 
一 va face şi va spune ceva şi se va face de ruși- 
ne în faţa celorlalți —, teama permanentă de a 
greşi şi de a fi privit, judecat, criticat, umilit de 
ceilalți, temeri îndelungate derulate pe perioade 
de zile sau săptămâni în legătură cu întâlnirea 
unor persoane noi. Pacientul este copleşit de 
manifestările fricii, respectiv înroşire, transpira- 
ţii abundente, tremor, senzaţie de vomă înaintea 
şi în timpul evenimentelor la care participă per- 
soane necunoscute. Frica de a se face de ruşine 
determină evitarea activităţilor pe care îşi doreş- 
te să le desfăşoare şi a contactelor sociale. 

De cele mai multe ori, nu participă la si- 
tuafii sociale, evenimente şcolare, conferinţe 
sau discursuri. Pacientul cu fobie socială este 
predispus la consum de alcool pentru ameliora- 
rea fricii. 

Frica de a nu deţine o boală gravă face ca 
persoana să exagereze sau să distorsioneze simp- 
tomele fizice, să amplifice durerea. Tot frica este 


autorul, în acest caz, a unei creaţii patologice: 
ipohondria. 


Orice obiect ar avea, frica are un singur 
context general, fundamental, de manifestare. 

Trecutul. Persoana care trăieşte în frică, trăieşte 
şi în trecut. Revenirea în prezent, ancorarea în 
realitatea de aici şi acum, te scoate din frică. 
Poate cel mai relevant, dar şi paradoxal exemplu, 
în acest sens, este tulburarea post-traumatică. 
Cel în cauză îşi canalizează toate eforturile pen- 
tru a evita tot ce îi reaminteşte experienţa trau- 
matizantă. În realitate, trauma este cea care a 
preluat controlul asupra vieţii lui. Totul este cum- 
va dirijat şi influenţat de ea cu maneta de viteze 
doar în marşaritr. Astfel, persoana ajunge sa 
rămână blocată undeva în trecut, cu frica la volan. 


În tulburarea obsesiv-compulsivă, frica 
aduce în scenă preocuparea pentru viitor. Inte- 
resantă strategie, nu-i aşa? Captiv în trecut, ob- 
sesivul reiterează compulsiv ritualurile, de frica 
viitorului, având credinţa că, altfel, va urma 
ceva rău. Ştiţi cum se simte o astfel de persoa- 
nă? Pot răspunde doar cei care au avut contact 
cu un pacient cu tulburare obsesiv-compulsivă. 
Restul sunt supoziții. 


Schizofrenia vine cu o altă frică. Paranoidă. 
Cineva sau ceva încearcă să îi facă rău. Există o 
diferență majoră între frica paranoidă prezentă 
în psihoze şi cea din fobii. Persoana cu fobie a 
pus de mult etichetă fricii sale: iraţională. 

În loc de încheiere... 


Îţi propun o continuare. Mi-am dorit să îţi 
deschid drumuri, autostrăzi, ulicioare sau orice 
altceva cu potenţial de deschidere, către o altfel 
de înţelegere a dinamicii psihice colorate de 
emoţii, sentimente şi dispoziţii afective. Este 
nevoie să înţelegi că schimbarea perspectivei 
asupra bolii şi a bolnavului este esenţială în 
aceeaşi măsură în care este condiţionată de în- 
trebări. O măsură semnificativă. Întrebările po- 
trivite sunt cele desprinse din conotaţiile strict 
evaluative cu accente interogative şi amprentate 
de empatie şi de reflectarea conţinutului expe- 
rienţial al interlocutorului, client sau pacient, 
prieten sau iubit, şofer de autobuz sau orice altă 
fiinţă umană căreia întâmplarea i-a dat un rol în 
scenariul tău de viaţă. 


Cu siguranţă ai sesizat trecerea de la per- 
soana a doua la a treia în compoziţiile „„literare” 
ale pastilelor. Nu, nu am greşit formulele... de 
exprimare. Dacă ai ajuns aici, înţeleg că ai ac- 
ceptat provocarea de exersare a empatiei și de 
identificare a resurselor psihologice blocate sau 
pur şi simplu uitate în Umbră. Sper că pastilele 
şi-au făcut efectul, iar esenţele au fost suficient 
de tari pentru a-ţi accesa capacitatea de „a te 
pune” în locul celuilalt, rămânând în acelaşi 

timp în stare de martor, fără a fuziona sau a te 
identifica. Această abilitate este cheia alianţei 
psihologice, care reprezintă principalul instru- 
ment clinic şi terapeutic. 


Aşa cum ai observat, am ales 10 pastile. 
Ti-am explicat deja valenţele, mecanismele şi 
efectele lor. Alegerea lor se datorează atât expe- 
rienţei clinice care m-a învăţat despre utilitatea 
lor, cât şi providenţei. Acum, că te-ai familiari- 
zat cu ele, ești pregătit pentru ce va urma: in- 
tervenţia psihologică clinică. Ai observat? Nu 
am spus nici consiliere psihologică, nici psihote- 
rapie, pentru că este altceva... Eşti curios, nu-i 
aşa? Deja îţi pui întrebări... Q.E.D. 

